Ισπανία: το πολιτικό σύστημα σε κρίση, η κοινωνία σε αναμονή - Ξεκίνημα\nΤο «Ξ» μίλησε με το σύντροφο Victor Egio, μέλος του Socialismo Revolucionario (Επαναστατικός Σοσιαλισμός) αδελφής οργάνωσης του «Ξ» στην Ισπανία και δημοτικό σύμβουλο στην πόλη Μούρθια για τις εξελίξεις στην Ισπανία\nΒίκτορ, τι συμβαίνει στην Ισπανία από τις εκλογές της 20ης Δεκέμβρη και μετά;\nΣτις εκλογές του περασμένου Δεκέμβρη, κανένα κόμμα δεν κατάφερε να συγκεντρώσει ποσοστά που να του επιτρέπουν να κυβερνήσει. Δεδομένου ότι μετά από αρκετούς μήνες δεν έχει γίνει εφικτή μια κυβέρνηση συνεργασίας, αφού τα δύο μεγάλα κόμματα (το δεξιό «Λαϊκό Κόμμα» του απερχόμενου πρωθυπουργού Μαριάνο Ραχόι και το «σοσιαλιστικό» PSOE του Πέδρο Σάντσεθ) δεν κατέληξαν σε συμφωνία, όλα δείχνουν ότι θα ξαναπάμε σε εκλογές τον Ιούνη.\nΑπό ότι φαίνεται, η Σοσιαλδημοκρατία στην Ισπανία έχει πάρει μαθήματα από τη συντριβή του ΠΑΣΟΚ και δεν πρόκειται να ρισκάρει τη συμμετοχή της σε μια κυβέρνηση συνεργασίας με τη Δεξιά.\nΈτσι, έχοντας αποτύχει στο σχηματισμό κυβέρνησης συνεργασίας, ακόμη και με τη συμμετοχή των «Ciudadanos» («Πολίτες» – ένα κεντροδεξιό κόμμα, αντίστοιχο με το «Ποτάμι») το σύστημα βρίσκεται σε αδιέξοδο.\nΤα καθεστωτικά ΜΜΕ προτείνουν απεγνωσμένα το σχηματισμό κυβέρνησης «εθνικής ενότητας», με το πρόσχημα της εξασφάλισης σταθερότητας, της τόνωσης της αγοράς και βέβαια ενάντια στο αριστερό Podemos, που γεννήθηκε από το κίνημα των «Αγανακτισμένων» του 2011. Το Ποδέμος, του Πάμπλο Ιγκλέσιας, που κατάφερε να συγκεντρώσει πάνω από 5 εκατομμύρια ψήφους στις περασμένες εκλογές, προκαλεί σοβαρές ανησυχίες στο σύστημα, παρά το γεγονός ότι αδυνατεί να αξιοποιήσει ουσιαστικά την ευνοϊκή κατάσταση.\nΠοια είναι η στάση του Podemos σε σχέση με το σχηματισμό κυβέρνησης και σε τι κατάσταση βρίσκεται συνολικά;\nΑκόμη κι αν κάποιοι στο εσωτερικό του Podemos θα ήθελαν να συμμετάσχουν σε μια ενδεχόμενη κυβέρνηση συνεργασίας, αυτή η κουβέντα δε γίνεται ανοιχτά, γιατί κανείς δεν τολμάει να την ανοίξει. Θεωρείται επομένως εξαιρετικά απίθανη η συμμετοχή του σε κάποιου είδους κυβερνητική συμμαχία.\nΑπό την άλλη βέβαια, το Podemos έχει σοβαρά εσωτερικά προβλήματα, με δυο βασικές τάσεις, μία γύρω από τον Π. Ιγκλέσιας και μια γύρω από τον Ινίγο Ερεχόν, να προσπαθούν να ελέγξουν το κόμμα.\nΗ κρίση αυτή, έχει από τη μία έντονα χαρακτηριστικά προσωπικής σύγκρουσης ανάμεσα στον Ιγκλέσιας και τον Ερεχόν, από την άλλη όμως αφορά και σε μια σειρά ζητήματα που έχουν να κάνουν με τη λειτουργία, τις δομές, αλλά και την πολιτική κατεύθυνση του κόμματος.\nΣε μια σειρά κεντρικά θέματα, όπως το τραπεζικό σύστημα, η παραμονή ή η έξοδος της χώρας από το ευρώ κ.α., δεν έχει γίνει ουσιαστική συζήτηση, ούτε έχουν παρθεί αποφάσεις για τις θέσεις του Podemos.\nΤην ίδια ώρα, αυξάνεται το κομμάτι της βάσης του κόμματος που δεν είναι διατεθειμένο να παραμείνει ανενεργός παρατηρητής, ψηφίζοντας κατά διαστήματα σε ηλεκτρονικές δημοσκοπήσεις και περιμένοντας να μάθει τις θέσεις του κόμματος από το twitter, αλλά διεκδικεί ενεργό ρόλο στη λήψη των αποφάσεων και στο σχεδιασμό της πολιτικής κατεύθυνσης του κόμματος.\nΤο σίγουρο είναι ότι η μάχη μέσα στο Podemos το επόμενο διάστημα θα έχει μεγάλο ενδιαφέρον.\nΣε τι κατάσταση βρίσκεται το εργατικό και νεολαιίστικο κίνημα;\nΤο κίνημα βρίσκεται σε κατάσταση αναμονής. Εδώ και περίπου δύο χρόνια δεν έχει σημειωθεί κάποιου είδους επίθεση στο βιοτικό επίπεδο της κοινωνίας, ή τα εργατικά δικαιώματα. Έτσι, η κοινωνία περιμένει να δει τι θα προκύψει από τις εκλογές του καλοκαιριού.\nΗ αναμονή αυτή όμως, μπορεί να είναι επικίνδυνη για το σύστημα, αφού οι ελπίδες που καλλιεργεί, σύμφωνα με τις οποίες η νέα κυβέρνηση θα φέρει σημαντικές αλλαγές στη ζοφερή κατάσταση που βιώνει η κοινωνία δεν υπάρχει περίπτωση να πραγματοποιηθούν.\nΓια την ακρίβεια, η Ευρωπαϊκή Ένωση περιμένει τις εκλογές και τη νέα κυβέρνηση που θα προκύψει, προκειμένου να επιβάλει νέες περικοπές, ύψους περίπου 20 δις ευρώ!\nΈτσι δεν μπορούμε να αποκλείσουμε σημαντικές κοινωνικές εκρήξεις το ερχόμενο διάστημα.\nΠαρατηρείται άνοδος της ακροδεξιάς τον τελευταίο καιρό;\nΗ ακροδεξιά έχει μικρές οργανωμένες δυνάμεις. Ως επί το πλείστον πρόκειται για μικρές, περιθωριακές οργανώσεις, αφού στην Ισπανία δεν υπάρχει κάτι αντίστοιχο με τη «Χρυσή Αυγή», ή άλλα ακροδεξιά-νεοφασιστικά κόμματα στην υπόλοιπη Ευρώπη.\nΩστόσο ακροδεξιές θέσεις, όπως π.χ. ενάντια στο δικαίωμα στην άμβλωση, ενάντια στα δικαιώματα της ΛΟΑΤ κοινότητας, η απαίτηση να κλείσουν τα σύνορα κ.α. εκφράζονται μέσα από τα παραδοσιακά κόμματα του κατεστημένου.\nΠρόσφατα μάλιστα, μεγάλο μέρος αυτών των απόψεων έχει αρχίσει να εκφράζεται ανοιχτά από τους «Ciudadanos», γεγονός ιδιαίτερα αποκαλυπτικό για τον πραγματικό ρόλο «κεντροδεξιών»-lifestyle κομμάτων, τύπου «Ποτάμι».\nΠροηγούμενο άρθροΘεσ/νίκη: Αποχωρήσεις από την Αυ.ΡΑ στο δήμο Νεάπολης-Συκεών\nΕπόμενο άρθροΣόιμπλε και Σαπέν: «Φυσικά και τον εμπιστευόμαστε»


Συνταγή: Τηγανίτες Πρωτεΐνης - Manly Today\nΕδώ και αρκετό καιρό, έχω αντικαταστήσει το καθιερωμένο μου για έτη πρωινό που ήταν quakers, κανέλα, μπανάνα με τις τηγανίτες πρωτεΐνης. Ένα πολύ θρεπτικό πρωινό, που περιέχει μεγάλο ποσοστό πρωτεΐνης και με κρατά χορτάτο για πολλές ώρες. Μάλιστα, πολλές φορές ακόμα και μόνο με αυτό ως γεύμα, κάνω προπόνηση, αφού το χωνέψω. Η προπόνηση βγαίνει πολύ καλά, χωρίς κρασάρισμα ενέργειας, αφού το σώμα έχει ήδη πάρει τα θρεπτικά συστατικά που χρειάζεται για να δουλέψει σε υψηλούς ρυθμούς. Η συνταγή δεν περιέχει ζάχαρη ή γλυκαντικά και οι μόνοι υδατάνθρακες που περιέχει προέρχονται από τη βρώμη και από το συμπλήρωμα πρωτεΐνης που θα χρησιμοποιήσουμε. Ακόμη, δε χρησιμοποιούμε λάδι ή βούτυρο, αρκεί να έχουμε αντικολλητικό τηγάνι.\nΈτσι, αν έχεις μία “καθαρή” πρωτεΐνη, θα πάρεις και “καθαρές” τηγανίτες. Αν δεν είναι και πολύ “καθαρή”, παρ’ όλα αυτά, δεν πειράζει, τηγανίτες είναι, χαλάρωσε.\nΤα υλικά φτάνουν για να δημιουργηθούν πολλές τηγανίτες (πάνω από 10), οπότε μπορείς να τις φτιάξεις και να τις έχεις στο ψυγείο για να τις τρως και τις επόμενες ημέρες. Αν επιθυμείς λιγότερη ποσότητα, βάζεις λιγότερα υλικά, αλλά να έχεις υπόψιν ότι το παστεριωμένο ασπράδι αβγού θα πρέπει να καταναλωθεί σε 1-2 μέρες αφότου το ανοίξεις.\n500ml Παστεριωμένο ασπράδι αβγού.\n100-150gr Αλεσμένης βρώμης. Μπορείς να βάλεις και το κλασικό quaker, αν δεν έχεις αλεσμένη βρώμη, ή να το αλέσεις στο μπλέντερ. Όσο πιο πολύ βάλεις, τόσο πιο πολύ υδατάνθρακα (αλλά και την πρωτεΐνη της βρώμης) θα έχεις. Επίσης όσο πιο πολλή η βρώμη, τόσο πιο πηχτό το μείγμα.\n3-4 Scoops πρωτεΐνης. Ανάλογα με το πόσο έντονη θα επιθυμείς τη γεύση της, μπορείς να πειραματιστείς με τις ποσότητες και εδώ.\n1-2 Μπανάνες (όσο πιο ώριμες γίνεται). Για την επάλειψη, ιδανικές λύσεις είναι το καθαρό φυστικοβούτυρο ή αμυγδαλοβούτυρο (χωρίς ζάχαρη και έλαια), ένα sugarfree σιρόπι και μία ψιλοκομμένη μπανάνα. Δε θα συνιστούσα πάντως να πάρεις έτοιμα μείγματα για τηγανήτες από κάποιο κατάστημα ή site με συμπληρώματα, καθώς αυτά τα μείγματα περιέχουν συντηρητικά και γλυκαντικά, η περιεκτικότητά τους σε πρωτεΐνη είναι σαφώς μικρότερη από το δικό μας μείγμα και, τέλος, υστερούν κατά πολύ σε γεύση από το δικό μας homemade μείγμα.\nΛιώνουμε τη μπανάνα και τη ρίχνουμε μαζί με όλα τα υλικά σε ένα μεγάλο μπολ, όπου και χτυπάμε και ανακατεύουμε το μείγμα μας μέχρι να ομογενοποιηθεί όσο γίνεται. Προθερμαίνουμε το αντικολλητικό μας τηγάνι (το καλύτερο θα είναι να διαθέτουμε ένα μικρό τηγάνι, για να διατηρείται η φόρμα της τηγανήτας) όση ώρα χτυπάμε το μείγμα. Σε μεσαία φωτιά λοιπόν, ρίχνουμε μικρό τμήμα από το μείγμα μας. Μόλις δούμε ότι έχει ψηθεί από κάτω και ξεκολλάει, γυρίζουμε την τηγανίτα και την αφήνουμε άλλα 1-2 λεπτά να ψηθεί και από πάνω. Βγάζουμε από το τηγάνι και συνεχίζουμε με το μείγμα μας, δημιουργώντας τις επόμενες τηγανίτες με τον ίδιο ακριβώς τρόπο.\nΔες όλα τα στάδια της διαδικασίας:\nTagged asalmond, breakfast, egg, eggwhites, pancakes, peanutbutter, protein, recipe, supplement, video, αβγό, αμυγδαλοβούτυρο, ασπράδι, πρωινό, πρωτεινη, συμπληρωμα, συνταγή, τηγανήτες\nΤηγανίτες πρωτεΐνης – vice.com – Manly Today says:\n[…] ΕΔΩ είδες για πρώτη φορά τη συνταγή και την παρασκευή τους. […]


ΣΥΜΜΑΧΙΕΣ ΚΑΙ ΓΕΝΟΚΤΟΝΙΑ - Γράφει ο Γρηγόρης Γιοβανόπουλος - Εφημερίδα Ημερήσια Ημαθίας\nΣτις 28 Ιουνίου 1919, υπογράφεται στη μεγαλοπρεπή Αίθουσα των Κατόπτρων του Ανακτόρου του Λουδοβίκου ΙΔ στις Βερσαλλίες, ένα κείμενο 450 σελίδων ,που τερματίζει τον Α’ Παγκόσμιο Πόλεμο.\nΗ Γερμανία αποδεχόταν την πλήρη ευθύνη για την έναρξη του πολέμου και, σύμφωνα με τα άρθρα 231-248, αποδεχόταν να πληρώσει πολεμικές αποζημιώσεις σε διάφορες χώρες, έχανε την Αλσατία και τη Λωρραίνη και αναγκαζόταν να παραχωρήσει τις αποικίες της, η Αυστροουγγαρία διαλύονταν και δημιουργούνταν νέα εθνικά κράτη και η Οθωμανική αυτοκρατορία ουσιαστικά έπαυε να υπάρχει χάνοντας όλα τα ευρωπαϊκά της εδάφη καθώς και τις αραβικές της επαρχίες.\nΥπήρχε βέβαια η εκκρεμότητα των ελληνικών διεκδικήσεων σε βάρος της καθώς εκατομμύρια Έλληνες διαβιούσαν κάτω από αντίξοες πλέον συνθήκες στα δυτικά παράλια της Μ. Ασίας , στα παράλια του Εύξεινου Πόντου , στην Καππαδοκία και αλλού. Μετά την επικράτηση των Νεοτούρκων (τουρκικά: Jön Türkler και Genç Türkler) το 1908 ήταν εν εξελίξει ένα σατανικής εμπνεύσεως σχέδιο «εξαφάνισης» των «ενοχλητικών μειονοτήτων» όπως ήταν οι Αρμένιοι και οι Έλληνες. Στο συνέδριο των Νεοτούρκων που πραγματοποιήθηκε τον Οκτώβριο του 1911 στην Θεσσαλονίκη η ηγετική τριανδρία Ενβέρ Μπέης , Ταλαάτ Πασάς , Τζεμάλ Πασάς διατύπωσε το σύνιημα : «Η Τουρκία στους Τούρκους» . Συγκεκριμένα:» η Τουρκία πρέπει να γίνει μωαμεθανική χώρα, όπου η μωαμεθανική θρησκεία και οι μωαμεθανικές αντιλήψεις θα κυριαρχούν και κάθε άλλη θρησκευτική προπαγάνδα θα καταπνίγεται…. Αργά ή γρήγορα θα πρέπει να πραγματοποιηθεί η πλήρης οθωμανοποίηση όλων των υπηκόων της Τουρκίας. Και είναι ολοκάθαρο ότι αυτό δεν μπορεί να γίνει με την πειθώ. Άρα πρέπει να χρησιμοποιηθεί ένοπλη βία…. Το δικαίωμα των άλλων εθνοτήτων να έχουν δικές τους οργανώσεις θα πρέπει να αποκλειστεί. Κάθς μορφή αποκέντρωσης και αυτοδιοίκησης θα θεωρείται προδοσία προς την τουρκική Αυτοκρατορία».\nΣε αντίστοιχη μυστική σύσκεψη των Νεότουρκων υπό την προεδρία του Ταλαάτ Πασά, ο δρ. Σακίρ Μπεχαεντίν αναφέρει τα εξής:\nΣτην ίδια σύσκεψη ο δρ. Ναζίμ Μπέης σημαίνων στέλεχος των Νεοτούρκων λέει:\nΓια την ιστορία θα πρέπει να αναφέρουμε πως η σύλληψη και ο σχεδιασμός αυτού του «μεγαλόπνοου» σχεδίου ήταν της Γερμανικής στρατιωτικής αποστολής υπό τον περιβόητο Λίμαν φον Σάντερς ( Τεράστιες είναι οι ευθύνες των Γερμανών για τα κολοσσιαία αυτά εγκλήματα, τα οποία θα πρέπει να τους τα υπενθυμίζουμε συνεχώς). Οι σύμμαχοι αναγνωρίζοντας την ορθότητα των επιχειρημάτων του Έλληνα Πρωθυπουργού συγκατατίθενται στην αποστολή Ελληνικών στρατευμάτων στη Σμύρνη για την επιβολή της τάξης και την προστασία του Ελληνικού πληθυσμού.\nΗ Μικρασιατική εκστρατεία είχε αρχίσει.\nΣτην οθωμανική Τουρκία όμως υπήρχαν άλλες εξελίξεις . Ο τελευταίος Σουλτάνος Μεχμέτ ΣΤ’ μέσα στη γενική απογοήτευση και διάλυση διορίζει τον ήρωα της Καλλίπολης Μουσταφά Κεμάλ γενικό επιθεωρητή των ανατολικών περιοχών με αποστολή να επιβάλλει την τάξη στο χάος που επικρατούσε στο Βορειοανατολικό τμήμα της Μ. Ασίας.(τον Κεμάλ «έκανε» ήρωα η ανεκδιήγητη πρόταση του Τσώρτσιλ για επέμβαση στην Καλλίπολη, καθώς και η αδράνεια του γηραιού τότε Κίτσενερ).\nΣτις 19 Μαΐου 1919 ο Κεμάλ αποβιβάζεται στην Σαμψούντα και ενώ μαίνεται η γενοκτονία του ποντιακού Ελλήνισμού , ο Κεμάλ όχι μόνο δεν τη σταματά αλλά την εντείνει ερχόμενος σε επαφή με τον σφαγέα των Ποντίων Τοπάλ Οσμάν.\nΑφού θέτει υπό τις διαταγές του τη στρατιά Καυκάσου του στρατηγού Κιαζήμ Καραμπεκίρ που ήταν η μόνη στρατιά που δεν αφοπλίστηκε (καθώς οι «σύμμαχοι» μάλλον φοβόταν τους μπολσεβίκους), κηρύσσει έκπτωτο το Σουλτάνο ,καταγγέλλει τη συνθήκη των Σεβρών και αναλαμβάνει τον αγώνα κατά του Ελληνικού στρατού εγκαινιάζοντας τον «πόλεμο της ανεξαρτησίας» όπως αρέσκονται να τον αποκαλούν οι Τούρκοι. Ο πόλεμος αυτός θα τελειώσει ο Σεπτέμβρη του 1922 με ην αποχώρηση του Ελληνικού στρατού και την καταστροφή της Σμύρνης από τους Τούρκους. Όμως αυτές τις μέρες που είναι αφιερωμένες στη μνήμη των 353.000 θυμάτων της ποντιακής γενοκτονίας ας θέσουμε κάποια ερωτήματα προσπαθώντας βέβαια να δώσουμε τις αντίστοιχες αλλά και επιστημονικά τεκμηριωμένες απαντήσεις.\n-Πώς ο Κεμάλ κατόρθωσε να οργανώσει αξιόμαχο στρατό με τους Τσέτες και να νικήσει τον Ελληνικό;\n-Πώς προμηθεύτηκε όλα αυτά τα εφόδια και τα πυρομαχικά που του έλειπαν;\n-Πού βρήκε τα μεγάλα πυροβόλα που έκαναν τη διαφορά στις μάχες με τους Έλληνες;\n-Πώς και γιατί μετέφερε στρατεύματα από τον Καύκασο στο μέτωπο Εσκή Σεχήρ – Αφιόν Καραχισάρ;\n-Πού βρήκε τα απαραίτητα χρήματα για τη διεξαγωγή ενός τέτοιου πολέμου;\n-Ποιος έδωσε στον Κεμάλ πολιτική και διπλωματική επιτυχία καθώς και διεθνή αναγνώριση;\nΟι περισσότεροι σίγουρα θα απαντήσουν πως ήταν οι «σύμμαχοι μας» αυτοί που μας εγκατέλειψαν κάναμε και εμείς τραγικά λάθη και μοιραία ήρθε η ήττα και ο ξεριζωμός. Ας δούμε όμως τι γίνονταν στα ανατολικά σύνορα της Τουρκίας εκεί κοντά στον πολύπαθο Πόντο που πλήρωσε βαρύ φόρο αίματος εξαιτίας και αυτών των εξελίξεων.\nΤώρα βέβαια με ποια λογική ο κομμουνιστής Βλαντιμίρ Ίλιτς Ουλιάνοφ Λένιν θεωρούσε ιμπεριαλιστικό των πόλεμο των Ελλήνων μιας και το 25% του πληθυσμού της Μ. Ασίας ήταν Ελληνικής καταγωγής και σε βάρος του εξελίσσονταν η οργανωμένη (από Γερμανούς και Τούρκους) γενοκτονία , θα πρέπει να καταβάλλουμε τεράστια και φιλότιμη προσπάθεια για να το καταλάβουμε. Τι θα έπρεπε κατά τη γνώμη τους να έκανε η Ελλάδα απέναντι στους Πόντιους, τους Κρυπτοχριστιανούς, τους Έλληνες της Καππαδοκίας, τους Έλληνες των μικρασιατικών παραλίων , για να μη χαρακτηριστεί ο πόλεμος ιμπεριαλιστικός;\nΟι σοβιετικοί ιστορικοί , όπως και οι Τούρκοι βέβαια ανέκαθεν θεωρούσαν Λενιν και Κεμάλ αντίστοιχα αλάθητα τοτέμ και γι’ αυτό αναμασούσαν συνεχώς τα περί δυτικών ιμπεριαλιστών και καπιταλιστών. Τίποτα βέβαια δεν ανέφεραν για σφαγές , γενοκτονία οι μεν , ή για την κατάληψη της Γεωργίας και της Αρμενίας οι δε.\nΤο καλοκαίρι του 1920 ,ο Γ. Ορτζονικίτζε παρέδωσε στους Τούρκους 6.000 όπλα , 5.000.0000 σφαίρες και 17.600 οβίδες.\nΤο Σεπτέμβριο παραδόθηκαν στο Ερζερούμ 200,6 χιλιόγραμμα χρυσού σε ράβδους.\nΣτις 16 Μαρτίου 1921 δόθηκαν 33.275 τυφέκια, 57.986.000 φυσσίγγια, 327 πολυβόλα , 129.479 οβίδες 1.500 σπάθες 20.000 αντιασφιξιογόνες μάσκες.\nΣτις 23 Μαρτίου 1921 η σοβιετική δημοκρατία του Αζερμπαϊτζάν προσέφερε 30 δεξαμενές πετρέλαιο, 2 δεξαμενές βενζίνη και 8 δεξαμενές με κηροζίνη. Ο Κεμάλ σε ευχαριστήρια επιστολή του έγραφε: «Αυτή η μεγαλοσύνη και η φιλανθρωπική πράξη της Σοβιετικής Ρωσίας ως προς τους άτυχους , τους οποίους η απληστία του ιμπεριαλισμού και η βαρβαρότητα των Ελλήνων έριξαν στην πιο φρικτή ανέχεια , θα εκτιμηθεί ανάλογα από τον Τουρκικό λαό».\nΣτις 4 Αυγούστου η Μόσχα ενημέρωνε αναλυτικά τον αρχηγό της τουρκικής αποστολής στην Τυφλίδα Ριζά Νουρ. Το τηλεγράφημα έλεγε:» . Σε λίγο χρόνο θα έχουν σταλεί 20 πυροβόλα ξηράς , 30 χιλιάδες βλήματα 60 πυροβόλα Krupp700 χιλιάδες χειροβομβίδες 60 χιλιάδες σπαθιά , 597 τυφέκια Μαρτίνι ,1.500.000 τυφέκια Τουρκίας και πολλά άλλα στρατιωτικά υλικά.\nΔεν θα δημιουργηθεί Αρμενία, δεν θα δημιουργηθεί Κουρδιστάν δεν θα αυτονομηθούν τα δυτικά μικρασιατικά Ελληνικά παράλια και ο δύσμοιρος Πόντος μετά το μεγαλειώδες Αντάρτικό θα δει 353.000 Πόντιους να έχουν υποκύψει στο μαχαίρι του φιλελεύθερου Τούρκου και μετά θα ακολουθήσει ο ξεριζωμός.\nΜιλώντας ο Μ. Κεμάλ για τη σημασία της βοήθειας των Σοβιετικών είπε ότι: «Η νίκη της νέας Τουρκίας επί των Αγγλογάλλων και Ελλήνων κατακτητών θα χρειαζόταν ασύγκριτα μεγαλύτερες θυσίες ή και δεν θα ήταν καθόλου δυνατή , εάν δεν υπήρχε η υποστήριξη της Ρωσίας . Αυτή βοήθησε την Τουρκία και ηθικά και οικονομικά . Και θα ήταν έγκλημα , εάν το έθνος μας ξεχνούσε αυτή τη βοήθεια».\nΒέβαια κάθε κράτος έχει το δικαίωμα να καθορίζει την πολιτική του ανάλογα με τα εθνικά του συμφέροντα. Θα περίμενε όμως κανείς η μεγάλη Σοβιετική Ένωση να δείξει την αναλογούσα ευαισθησία και για τον αγώνα των του Ποντιακού Ελληνισμού και του μικρασιατικού Ελληνισμού για την επιβίωση του.\nΔυστυχώς η αλήθεια είναι πως παρά την ύπουλη στάση των κατ’ όνομα «συμμάχων» μας, ή την κοντόφθαλμη πολιτική των διαδόχων του Ελευθέριου Βενιζέλου , η βοήθεια της Σοβιετικής Ένωσης ήταν αυτή που έγειρε την πλάστιγγα υπέρ των εθνικιστών του Κεμάλ.\n-Κωνσταντίνος Φωτιάδης, Περί Μπολσεβίκων, ιστορικών και συλλογικής μνήμης , άρθρο στα ΝΕΑ\n- Κωσταντίνος Φωτιάδης, μπολσεβίκοι και Κεμάλ, άρθρο στα «ΙΣΤΟΡΙΚΑ» της Ελευθεροτυπίας 19Μαΐου 2002\n-Δημήτριος Τσάκωνας, εμβάθυνση στις αιτίες της αποτυχίας της Μικρασιατικής εκστρατείας, περιοδικό ΤΟΤΕ τεύχος 4 .\n-Ζαπάντης Α.Ελληνοσοβιετικές σχέσεις 1917-1941.Αθήνα 1989\n-Δημήτριος Χονδροκούκης, Η Αθέατη πλευρά της Τουρκίας, εκδόσεις κέδρος.\nΕ-ιστορικά , Ελευθεροτυπ’ια 14 Μαρτίου 2002.\n-Ιστορία του Έθνους , Μάιος 2009.\n- Ε- Ιστορικά ,Ελευθεροτυπία, Η σφαγή των Ποντίων


Ηλεκτρολόγος - Πως θα κάνετε οικονομία στον χώρο σας | politischios.gr\nΜε τις τιμές στο ηλεκτρικό ρεύμα να ανεβαίνουν σχεδόν σε κάθε λογαριασμό, είναι πολύ λογικό να σκέφτεστε σοβαρά να κόψετε από κάπου. Ο ηλεκτρολόγος σε μία του επίσκεψη μπορεί να σας πει τι μπορείτε να κάνετε όχι μόνο για να χρησιμοποιείτε σωστά τις συσκευές αλλά σας δίνει και πολύ καλά tips για να αποφύγετε τη κατανάλωση μεγάλης ποσότητας ρεύματος.\nΓια τη σωστή χρήση των συσκευών\nΜην βάζετε σε λειτουργία συσκευές, οι οποίες δεν χρειάζονται όπως είναι το fax ή ο εκτυπωτής. Ανάψτε τις μόνο όταν χρειάζεται πραγματικά. Επίσης σβήστε τα φώτα στο σπίτι, ειδικά στα δωμάτια που δεν χρειάζονται και αντικαταστήστε τις λάμπες σας, με λαμπτήρες εξοικονόμησης ενέργειας.\nΑναλογιστείτε πόσες ηλεκτρικές συσκευές έχουμε στο σπίτι και όλες σε λειτουργία. Οι περισσότερες από αυτές είναι ενεργοβόρες. Αναφέρεται μάλιστα ότι το κόστος ενός έγχρωμου εκτυπωτή φτάνει τα 50 ευρώ τον μήνα. Αντίστοιχο κόστος έχει και το ψυγείο. Στις υψηλότερο ενεργοβόρες συσκευές συγκαταλέγεται και το αερόθερμο, όπως επίσης και ο φούρνος.\nΤι συμβουλές δίνει ο ηλεκτρολόγος και πρέπει όλοι να τις ακολουθήσουμε\nΡυθμίστε καλά τον θερμοστάτη του ψυγείου σύμφωνα με τις συνθήκες στην χώρα μας ή ρωτήστε τον κατασκευαστή του αν δεν είστε σίγουροι\nΜην ανοιγοκλείνετε την πόρτα του ψυγείου πολλές φορές\nΑντικαταστήστε τον ηλεκτρικό θερμοσίφωνα με ηλιακό και παράλληλα χρονομετρήστε για να μην ξεφεύγετε στον χρόνο που τον αφήνετε ανοιχτό\nΡυθμίστε σωστά το κλιματιστικό σας\nΤα κλιματιστικά inverter κάνουν μεγάλη οικονομία παράγοντας θερμική ενέργεια αρκετές φορές παραπάνω από το κοινό αερόθερμο. Ποια είναι όμως η σωστή θερμοκρασία για να μπορέσετε να εξοικονομήσετε ηλεκτρική ενέργεια; 10 βαθμοί πάνω από την εξωτερική θερμοκρασία τον χειμώνα και 10 βαθμοί κάτω από την εξωτερική θερμοκρασία το καλοκαίρι.\nΓια όλες τις υπηρεσίες που παρέχει ο ηλεκτρολόγος, επισκεφθείτε την ιστοσελίδα μας. Εξυπηρέτηση σε κάθε δήμο της Αθήνας, ενδεικτικά αναφέρουμε: Καλλιθέα, Κηφισιά, Περιστέρι, Γλυφάδα.


ΚΩΔ. ΜΑΡΒΕΛ Α 1203 – ΦΑΣΜΑ\nΑρχική σελίδα / Προϊόντα / ΠΡΟΣΚΛΗΤΗΡΙΑ ΒΑΠΤΙΣΗΣ / ΒΑΠΤΙΣΗ / ΑΓΟΡΙ / ΜΑΡΒΕΛ - ΗΡΩΕΣ -LEGO / ΚΩΔ. ΜΑΡΒΕΛ Α 1203\nΚΩΔ. ΜΑΡΒΕΛ Α 1203\nΚΩΔ. ΜΑΡΒΕΛ Α 1203 ποσότητα\nΚΩΔ. ΠΥΡΟΣΒΕΣΤΗΣ Α 1465


Ιστορική και γεωγραφική περιοχή της Πελοποννήσου. Καταλαμβάνει τη μεσαία ορεινή χερσόνησο τής Πελοποννήσου, πού καταλήγει στο ακρωτήριο Ταίναρο, περιλαμβάνει τις επαρχίες Γυθείου και Οίτυλου του νομού Λακωνίας και το ΝΑ τμήμα τής επαρχίας Καλαμάτας του νομού Μεσσηνίας.\nΠεριοχή ορεινή, τραχιά και άγονη, με κλίμα δριμύ το χειμώνα και πολύ θερμό το καλοκαίρι, είναι σήμερα πολύ αραιοκατοικημένη.\nΣύμφωνα με αρχαιολογικές έρευνες πού έγιναν στην περιοχή, φαίνεται ότι ή Μάνη ήταν κατοικημένη από την παλαιολιθική εποχή.\nΓια πρώτη φορά αναφέρονται πόλεις της περιοχής από τον Όμηρο: Καρδαμύλη, Οίτυλος, Γύθειον, Ενόπη κλπ. Πιθανόν ο αρχαιότερος τύπος του ονόματος τής περιοχής ήταν Μαίνη και αναφερόταν σε μια πολύ μικρή έκταση ή ίσως σ' ένα κάστρο μόνο.\nΑναφέρεται για πρώτη φορά στις αρχές του 10ου αϊ. Αργότερα το όνομα Μαίνη κάλυπτε ολόκληρη τη σημερινή περιοχή και από τα χρόνια τής Τουρκοκρατίας είναι γνωστή ως Μάνη.\nΒέβαιο είναι ότι στην αρχαιότητα ή Μάνη ήταν πυκνοκατοικημένη. Οι περιπέτειες τής Σπάρτης στη διάρκεια των κλασικών χρόνων έκαναν πολλούς κατοίκους να καταφύγουν στην απομονωμένη Μάνη για να ασφαλιστούν στην άγρια αυτή περιοχή . Στους τρεις προχριστιανικούς αιώνες ή ιστορία τής Μάνης συμπίπτει με την ιστορία τής Λακωνικής .\nΣτο τέλος του Ιου π.Χ. αι. οι νότιες πόλεις τής Μάνης αποσπάστηκαν από τη σπαρτιατική επίδραση και ίδρυσαν Ιδιαίτερο πολιτικό οργανισμό, το «Κοινό των Λακεδαιμονίων». Λίγα χρόνια αργότερα ό οργανισμός αυτός μετονομάστηκε σε «Κοινό των Ελευθερολακώνων» και συνέχισε την ξεχωριστή πολιτική του ως τον 3ο ΜΧ. αι., οπότε διαλύθηκε από το Διοκλητιανό.\nΣτα χρόνια του Μεσαίωνα ή Μάνη γίνεται συχνά καταφύγιο πειρατών, όπως επίσης και διάφορων σλαβικών και αλβανικών οικογενειών. Τα ξένα όμως αυτά στοιχεία αφομοιώνονται γρήγορα με τους Έλληνες κατοίκους τής περιοχής. Ό Κωνσταντίνος Πορφυρογέννητος αναφέρει στο γράμμα του «Προς τον ίδιον υιόν Ρωμανόν» ότι οι κάτοικοι του Κάστρου τής Μαίνης είναι Έλληνες, πού παλιότερα πίστευαν τη θρησκεία των αρχαίων προγόνων τους — την ειδωλολατρία — και πού έγιναν για πρώτη φορά χριστιανοί στα χρόνια του Βασιλείου Α' (867—886). Φαίνεται όμως ότι ακόμα και στο 10ο αι. υπήρχαν ειδωλολάτρες στην περιοχή, πού δικαιολογεί την έ-κει περιοδεία του Νίκωνα του «Μετανοείτε» στο β' μισό του αιώνα αυτού.\nΗ Φραγκοκρατία πέρασε σχετικά ήρεμα για τη Μάνη Εξάλλου οι Φράγκοι μόλις εγκαταστάθηκαν στην Πελοπόννησο ίδρυσαν στη Μάνη τρία οχυρά κάστρα για να προστατευτούν από ενδεχόμενο κίνδυνο από μέρους των Μανιατών.\nΗ τουρκοκρατία, αντίθετα, υπήρξε ένας συνεχής αγώνας για τους Μανιάτες. 'Αρχικά συμμάχησαν με τους Ενετούς στον πόλεμο των τελευταίων κατά των Τούρκων (1463—1479). Μετά το τέλος του πόλεμου αυτού, οι Μανιάτες έκαμαν σειρά εξεγέρσεων κατά των Τούρκων. Οι τουρκικές προσπάθειες πού έγιναν επανειλημμένα με σκοπό την κατάληψη τής Μάνης υπήρξαν όλες άκαρπες. Το απρόσβλητο τής περιοχής έκανε πολλούς κατοίκους από τουρκοκρατούμενες περιοχές να καταφύγουν στη Μάνη. Το άγονο όμως έδαφος και οι δύσκολες — εξαιτίας αυτού — οικονομικές συνθήκες δημιούργησαν άλλες καταστάσεις. Ή ιδέα τής εδαφικής «επικρατήσεως» δημιούργησε πολυχρόνια μίση ανάμεσα στους κατοίκους. Ή «βεντέτα» στη Μάνη αναπτύχθηκε για τους παραπάνω λόγους.\nΗ «δεύτερη περίοδος» τής Τουρκοκρατίας, πού άρχισε το 1715, βρήκε τη Μάνη ουσιαστικά ανενόχλητη. Οι Τούρκοι διόρισαν διοικητή της ένα ντόπιο (μπέη) και επιβάλανε στους Μανιάτες κάποιον ετήσιο φόρο, πού όμως δεν πληρωνόταν σχεδόν ποτέ. Αλλά ή αρχική αυτή ειρηνική περίοδος διακόπηκε με την ανάμειξη των Μανιατών στα «Ορλωφικά» .Άρχισε τότε μια καινούργια σειρά αγώνων ανάμεσα στους Τούρκους και τους Μανιάτες, οι οποίοι τελικά υποχρεώθηκαν να πληρώνουν φόρο 15.000 γρόσια το χρόνο.\nΗ προσφορά των Μανιατών στην Επανάσταση του 1821 ήταν τεράστια. Μόλις ξέσπασε ό Αγώνας ένοπλα σώματα Μανιατών υπό τον Πετρόμπεη Μαυρομιχάλη απελευθέρωσαν την Καλαμάτα και πήραν μέρος στις μάχες πού έγιναν υστέρα. Το 1826, όταν ο Ιμπραήμ επεχείρησε να καταλάβει τη Μάνη, αποκρούστηκε.\nΜετά τον ερχομό του Καποδίστρια και κατόπιν του Όθωνα στην Ελλάδα οι Μανιάτες αντιδράσανε στο διοικητικό σύστημα πού επιβλήθηκε και ή αντίδραση τους αυτή εκδηλώθηκε ένοπλα.\nΣ' ολόκληρη τη Μάνη είναι σκορπισμένο ένα πλήθος από βυζαντινές εκκλησίες πού χρονολογούνται από το 10ο αϊ. Ένα άλλο επίσης χαρακτηριστικό τής Μάνης είναι οι πύργοι της. Γύρω στους 800 πύργους υψώνονται σ' όλες τις περιοχές τής Μάνης πού είναι από τις πιο ιδιότυπες κατασκευές τής λαϊκής αρχιτεκτονικής.\nΟι επισκέπτες αξίζει να επισκεφτούν τα σπήλαια του Δυρού, τα οποία, εκτός από τις αρχαιότητες, είναι αξιοθέατα για τις φυσικές καλλονές τους.


Ανοικτά τα δικαστήρια στην Αττική – Οι όροι λειτουργίας | Η ΚΑΘΗΜΕΡΙΝΗ\n02.11.2020 • 18:32\nΑνοικτά παραμένουν στην Αττική τα δικαστήρια, ποινικά και αστικά σύμφωνα με Κοινή Υπουργική Απόφαση των συναρμοδίων υπουργών, αλλά επιβάλλονται συγκεκριμένοι όροι και προϋποθέσεις για τη λειτουργία τους.\nΕιδικότερα στις δικαστικές αίθουσες επιτρέπονται κατ’ ανώτατο όριο 15 άτομα, οι αποστάσεις καθορίζονται στο 1,5 μέτρο, ενώ ο πρόεδρος μίας δίκης μπορεί, αν το κρίνει σκόπιμο να ζητήσει τη λήψη και πρόσθετων μέτρων, μικρότερο αριθμό παρευρισκομένων και λοιπά.\nΟι διασκέψεις των δικαστηρίων για την έκδοση αποφάσεων γίνονται με τηλεδιάσκεψη, ενώ προβλέπονται μέτρα ώστε μικρός αριθμός πολιτών να επισκέπτεται τις δικαστικές υπηρεσίες.\nΑναστέλλονται προσωρινά οι διαδικασίες εκπαίδευσης στην Εθνική Σχολή Δικαστών ( είναι στη Θεσσαλονίκη),ενώ επιτρέπεται η μέσω διαδικτύου διδασκαλία.\nΤα υποθηκοφυλακεία και λοιπά μένουν ανοικτά και ισχύουν για τη λειτουργία τους οι προϋποθέσεις που ισχύουν και για άλλες υπηρεσίες του δημοσίου, δηλαδή ραντεβού και λοιπά.\nΓια τη Θεσσαλονίκη και τις Σέρρες θα ληφθούν πρόσθετα μέτρα που θα οριστούν με άλλη υπουργική απόφαση.\nΔικαιοσύνη Κορωνοϊός Δικαστήρια


Κωδικός Περιοχής 036623 / +4936623 / 004936623 / 0114936623, Γερμανία\nΚωδικός Περιοχής 036623 (+4936623 / 004936623 / 0114936623)\nΚωδικός Περιοχής: 036623 (+4936623)\nΤο πρόθεμα 036623 είναι ο κωδικός περιοχής για το Berga Elster. Για τον πλασματικό αριθμό τηλεφώνου 9999909 και τον κωδικό περιοχής 036623 ο αριθμός που θα καλέσετε είναι ο 036623 9999909. Και το Berga Elster βρίσκεται στη Γερμανία.\nΤο πρόθεμα κωδικού περιοχής αντιστοιχίζει τον αριθμό τηλεφώνου ενός συνδρομητή σε μια συγκεκριμένη τοποθεσία. Εκτός από τον κωδικό περιοχής υπάρχουν και άλλοι τύποι προθέματος: Διεθνή προθέματα χώρας, προθέματα παρόχων κινητής τηλεφωνίας και προθέματα διαφόρων υπηρεσιών. Αυτά συνδυάζονται για να εξυπηρετούν διάφορους σκοπούς. Όταν καλείτε από τη μια χώρα στην άλλη σε περιπτώσεις όπου ο παραλήπτης της κλήσης έχει σταθερό τηλέφωνο, το πρόθεμα χώρας συνδυάζεται με τον κωδικό περιοχής και τον αριθμό του συνδρομητή. Για τον πλασματικό αριθμό τηλεφώνου 9999909, τον κωδικό περιοχής 036623 (Berga Elster) και τον Κωδικός κλήσης χώρας 0049 ο αριθμός που θα καλέσετε είναι ο 0049 36623 9999909. Εάν η κλήση γίνεται σε μια κινητή συσκευή, ο Κωδικός κλήσης χώρας συνδυάζεται με το πρόθεμα του παρόχου κινητής τηλεφωνίας και τον αριθμό του συνδρομητή. Εάν πραγματοποιηθεί κλήση σε συνδρομητή στην ίδια χώρα, ο Κωδικός κλήσης χώρας μπορεί να παραλειφθεί. Στην περίπτωση εθνικών κλήσεων από ένα σταθερό δίκτυο σε άλλο, ο κωδικός περιοχής μπορεί επίσης να παραλειφθεί σε πολλές χώρες όταν και οι δύο συνδρομητές έχουν τον ίδιο κωδικό περιοχής. Ιδιαίτερα σε χώρες όπου οι συνδρομητές είναι σε θέση να διατηρήσουν τον ίδιο αριθμό τηλεφώνου μετά τη μετακίνησή τους σε άλλη τοποθεσία ή πόλη, ο κωδικός περιοχής - στην περίπτωση αυτή ο 036623- πρέπει επίσης να καλείται.\nΟι υπηρεσίες στις οποίες υπάρχει πρόσβαση μέσω υπηρεσίας προθεμάτων ενδέχεται να επιβαρύνονται όχι μόνο από εταιρείες τηλεπικοινωνιών, αλλά και από εταιρείες που προσφέρουν αυτές τις υπηρεσίες. Ως αποτέλεσμα, ορισμένες αμφιλεγόμενες εταιρείες προσφέρουν υπηρεσίες που δεν χρησιμεύουν, αλλά επιφέρουν υψηλές αμοιβές. Προκειμένου να αυξήσουν ακόμη περισσότερο τα κέρδη τους, οι υπηρεσίες αυτές προσπαθούν να κρατούν τους καλούντες στη γραμμή όσο το δυνατόν περισσότερο. Οι εποπτικές αρχές λαμβάνουν τακτικά μέτρα κατά παρόχων, αλλά δεν μπορεί να γίνει επίκληση αυτών. Εκτός από τους ειδικούς αριθμούς που μπορούν να αναγνωριστούν μέσω των προθεμάτων τους, υπάρχουν και αριθμοί ταχείας κλήσης. Οι πιο γνωστοί είναι ο αριθμός έκτακτης ανάγκης 112 στην Ευρώπη και 911 στη Βόρεια Αμερική. Αυτοί οι αριθμοί μπορούν να χρησιμοποιηθούν σε εθνικό επίπεδο και δεν χρειάζονται προθέματα, δηλ. χωρίς Κωδικός κλήσης χώρας +49 (0049) ή κωδικός περιοχής 036623 (Berga Elster).\nΑν βρίσκεστε εκτός της Γερμανία και θέλετε να καλέσετε ένα άτομο στο Berga Elster, εκτός από τον κωδικό περιοχής, χρειάζεστε τον Κωδικός κλήσης χώρας που αντιστοιχεί στη χώρα που επιθυμείτε να καλέσετε. Ο Κωδικός κλήσης χώρας για τη Γερμανία είναι το +49 (0049), οπότε αν βρίσκεστε στην Ελλάδα και θέλετε να καλέσετε ένα άτομο στο Berga Elster, θα πρέπει να προσθέσετε στον αριθμό τηλεφώνου του εν λόγω ατόμου το +49 36623 ως πρόθεμα. Το μηδέν μπροστά από τον κωδικό περιοχής παραλείπεται στην περίπτωση αυτή. Για τον πλασματικό αριθμό τηλεφώνου 9999909, τον κωδικό περιοχής 036623 (Berga Elster) και τον Κωδικός κλήσης χώρας 0049 ο αριθμός που θα καλέσετε είναι ο 0049 36623 9999909.


Ξενοδοχεία 3 αστέρων σε LʼAgha, Αλγερία | Hotels.com\nSidi M'Hamed - Ξενοδοχεία\nLʼAgha Ξενοδοχεία - Sidi M'Hamed\nΞενοδοχεία (Τριών Αστέρων) κοντά σε: LʼAgha, Sidi M'Hamed\nφωτογραφία από Ilyes Aroun\nΞενοδοχεία - Τριών Αστέρων - LʼAgha\nLʼAgha0,3 χιλιόμετρο από LʼAgha\nLʼAgha0,8 χιλιόμετρο από LʼAgha\nLʼAgha0,4 χιλιόμετρο από LʼAgha\nLʼAgha1 χιλιόμετρο από LʼAgha\nLʼAgha2,3 χιλιόμετρα από LʼAgha\nLʼAgha0,7 χιλιόμετρο από LʼAgha\nLʼAgha1,6 χιλιόμετρα από LʼAgha\nLʼAgha1,8 χιλιόμετρα από LʼAgha\nLʼAgha3,2 χιλιόμετρα από LʼAgha\nLʼAgha1,7 χιλιόμετρα από LʼAgha\nSidi M'Hamed: Κορυφαία σημεία ενδιαφέροντος\nΕδώ (LʼAgha) θα βρείτε φανταστικά σημεία ενδιαφέροντος, όπως: Cathedrale du Sacre Coeur, που αποτελεί ένα δημοφιλές μέρος στην περιοχή (Alger Centre). Αν σας αρέσει εδώ (Cathedrale du Sacre Coeur), θα λατρέψετε σίγουρα και τα ακόλουθα μέρη που βρίσκονται σε κοντινή απόσταση: Λούνα Παρκ Μπεν Ακνόουν και Ζωολογικός Κήπος Μπεν Ακνόουν.\nΑν θέλετε οπωσδήποτε να επισκεφτείτε μουσεία κατά τη διάρκεια των διακοπών σας, ρίξτε μια ματιά στις εκθέσεις εδώ: Μουσείο Αρχαιοτήτων, Sidi M'Hamed. Αν επιθυμείτε να δείτε περισσότερα μουσεία εδώ (Sidi M'Hamed), το ακόλουθο δεν είναι μακριά: Εθνική Πινακοθήκη Καλών Τεχνών.\nΑν θέλετε οπωσδήποτε να επισκεφτείτε μουσεία κατά τη διάρκεια των διακοπών σας, ρίξτε μια ματιά στις εκθέσεις εδώ: Μουσείο Μπαρντό, Sidi M'Hamed. Αν επιθυμείτε να δείτε περισσότερα μουσεία εδώ (Sidi M'Hamed), σε κοντινή απόσταση με τα πόδια θα βρείτε το ακόλουθο: Μουσείο Αρχαιοτήτων.\nΜάθετε περισσότερα για τη συνοικία LʼAgha\nΞενοδοχεία 3 αστέρων σε LʼAgha\nΌταν αναζητάτε ένα άνετο ξενοδοχείο σε λογική τιμή, ένα ξενοδοχείο 3 αστέρων σε LʼAgha αποτελεί την ιδανική επιλογή.\nΧάρη στην ευρεία γκάμα καταλυμάτων της Hotels.com για Αλγερία, μπορείτε πολύ εύκολα να βρείτε το πιο κατάλληλο ξενοδοχείο τριών αστέρων για εσάς. Είτε αναζητάτε ένα άνετο και οικονομικό ξενοδοχείο στο κέντρο της πόλης, είτε ένα ευχάριστο ξενοδοχείο σε μια πιο αγροτική τοποθεσία, χωρίς να ξοδέψετε πολλά, θα βρείτε σίγουρα κάτι που να σας αρέσει ανάμεσα στο πλήθος επιλογών μας.\nΜε 85 σχόλια πελατών για ξενοδοχεία σε LʼAgha είμαστε σίγουροι ότι θα βρείτε κάτι που να καλύπτει τις ανάγκες σας. Μπορείτε επίσης να δείτε τι άποψη έχουν οι άλλες πελάτες από &PosName, καθώς και φωτογραφίες και πιο λεπτομερείς περιγραφές. Όταν ψάχνετε ένα φτηνό ξενοδοχείο 3 αστέρων (LʼAgha) στη Hotels.com, μπορούμε να σας βοηθήσουμε να εξοικονομήσετε ακόμα περισσότερα λεφτά στη διαμονή σας. Αν μας πείτε τις ημερομηνίες ταξιδιού σας, θα σας δείξουμε τις διαθέσιμες προσφορές μας, και χάρη στην εγγύηση τιμής μας μπορείτε να είστε σίγουροι ότι θα κλείνετε πάντα το ξενοδοχείο με την καλύτερη τιμή.\nSidi M'Hamed, Αλγερία: Περισσότερα ξενοδοχεία\nSidi M'Hamed: Ξενοδοχεία με τη μεγαλύτερη βαθμολογία\nAlgiers Center Grande Poste - 5ος με ανελκυστήρα - Θέα στη θάλασσα - Wi-Fi - Κλιματιστικό.\nSidi M'Hamed: Ξενοδοχεία που προστέθηκαν πρόσφατα\nΔείτε περισσότερα ξενοδοχεία σε: Sidi M'Hamed


Γκράθια: «Πληρώσαμε την έλλειψη δυναμισμού» - Onsports.gr\nOnsports Team\t22 Φεβρουαρίου 2012, 21:43\nΓκράθια: «Πληρώσαμε την έλλειψη δυναμισμού»\nΣτην έλλειψη δυναμισμού απέδωσε τον αποκλεισμό της Κέρκυρας από την συνέχεια του Κυπέλλου ο Χάβι Γκράθια.\n«Πιστεύω πως μπήκαμε καλά στο παιχνίδι. Στο πρώτο ημίωρο πιέσαμε, δεν δεχτήκαμε ευκαιρίες από τον αντίπαλο. Στο τελευταίο τέταρτο καταφύγαμε σε μακρινές μπαλιές και δώσαμε την ευκαιρία στον αντίπαλο να κάνει ευκαιρίες. Στην τελευταία φάση του ημιχρόνου πληρώσαμε την έλλειψη δυναμισμού που μας χαρακτηρίζει και το έχουμε πληρώσει σε πολλά παιχνίδια. Ο αντίπαλος πήρε το προβάδισμα και μετά κλείστηκε καλά στην άμυνα, κάτι που ξέρει καλά. Θέλω να συγχαρώ τον αντίπαλο για την πρόκριση και να του ευχηθώ να πάει όσο το δυνατόν μακρύτερα στο Κύπελλο», ανέφερε ο Ισπανός τεχνικός της Κέρκυρας.\nΓια την αλλαγή στην απόδοση της Κέρκυρας μετά το πρώτο ημίωρο σημείωσε: «Όταν αλλάζει ένα παιχνίδι έχουν μερίδιο και οι δύο πλευρές. Εγώ επικεντρώνομαι στις αιτίες που εμείς δεν κάναμε αυτά που έπρεπε. Ο Πουλίδο, ο Μπαρτολίνι και ο Χουανίτο απομάκρυναν εύκολα τις μακρινές μπαλιές».\nΤέλος, για το ποια ομάδα, Αστέρας ή Ατρόμητος, θα φτάσει στον τελικό, επισήμανε: «Εύχομαι στον Αστέρα να πάει ψηλά. Αλλά εμένα με απασχολεί το να καταφέρουμε να σωθούμε. Έχουμε αρκετή δουλειά να κάνουμε για να μπορέσουμε να παραμείνουμε στην κατηγορία και πρέπει να προσπαθήσουμε πολύ».


Το νέο τραγούδι του Λουτρακιώτη Vasscon (video)\nΜε αφορμή την κυκλοφορία του κομματιού Safe World , συναντήσαμε τον Vasscon στην ιδιαίτερη πατρίδα του, το Λουτράκι και μας έδωσε όλες τις απαντήσεις για τη δημιουργία αυτού του ιδιαίτερου τραγουδιού...\n– “Safe World” ο τίτλος του νέου σου single, σε ερμηνεία της Irene Zerva, πες μας δυο λόγια;\nΤο Safe World είναι ένα κομμάτι το οποίο με δυσκόλεψε πολύ στην παραγωγή μέχρι να φτάσει στο επιθυμητό αποτέλεσμα. Η πανέμορφη Ειρήνη ήταν η τρίτη vocalist που δοκίμασα. Η φωνή της ταίριαξε απόλυτα και είμαι πολύ χαρούμενος για αυτή τη συνεργασία. Όσο για τον συμπαραγωγό μου, Angelo-k, τα λόγια περιττεύουν. Ένας λάτρης της μουσικής και απίστευτα ταλαντούχος άνθρωπος ο οποίος έδωσε τις δικές του νότες στο κομμάτι!\n– Ποιά ήταν η πηγή της έμπνευσης;\nΗ παραγωγή μουσικής προϋποθέτει να έχεις κάποια περίοδο στη ζωή σου με εναλλαγές συναισθημάτων. Ίσως κάποιος χωρισμός, ίσως κάτι καινούριο.. Στο συγκεκριμένο κομμάτι θα ήθελα να αφήσω κρυφή την πηγή έμπνευσης μου!\n– Ποιά στάδια της καλλιτεχνικής δημιουργίας, σε γεμίζουν και σε ικανοποιούν;\nΕίναι εκείνες οι στιγμές που υλοποιούνται οι ιδέες και τα συναισθήματα σου στο studio, ακριβώς όπως τα σκέφτηκες.. Και απλά χαμογελάς σαν χαζός! Και φυσικά όταν πρωτοπαίζεις το κομμάτι και υπάρχει ανταπόκριση από τον κόσμο! Μαγεία..\n– Τα τελευταία χρόνια παίζεις σε μεγάλα μαγαζιά ως Dj, σε πια μουσικά μονοπάτια κινείσαι στα Live;\nΔεν έχω παρωπίδες. Είμαι λάτρης της Rock, της House, της Jazz. Σε ένα set θα κάνω σίγουρα μια μικρή προσαρμογή ανάμεσα στον κόσμο και τα δικά μου γούστα, και πολλές φορές μπορεί να καταλήξω τις πρώτες πρωινές ώρες ακόμα και με techno!\nΤη μουσική την προσαρμόζεις, ανάλογα με τον χώρο που παίζεις ή το ύφος της κάθε περίστασης;\nΦυσικά. Σε ένα καλοκαιρινό beach bar θα πρέπει να φερθείς και να σεβαστείς τον χώρο για αυτό που είναι και αναλόγως να πράξεις σε ένα μεγάλο night Club 1000 ατόμων! Σε ένα μικρό barάκι θα πρέπει ίσως να βάλεις και το Rock κομμάτι που σου ζήτησε ο θαμώνας που κάθεται μπροστά σου! Όμως.. πάντα θα πρέπει να θυμάσαι ποιος είσαι και να προσπαθείς να μυήσεις το οποιοδήποτε κοινό στην δική σου φιλοσοφία / νοοτροπία / ιδεολογία!\n<< ΣΚΟΝΑΚΙ >> Από LOUTRAKIBLOG.gr\nMore in this category: « Σχετικά με τα κολονάκια στην Πλατεία 25ης Μαρτίου- Τι πιστεύει Ό Δήμαρχος Γ.Γκιώνης\t7ο ΧΟΡΩΔΙΑΚΟ ΦΕΣΤΙΒΑΛ ΛΟΥΤΡΑΚΙΟΥ 2017 »


Κίνηση Σεβ. Μητροπολίτου Ηλείας κ. ΓΕΡΜΑΝΟΥ 14/1 -17/1/2017\nYou are here: ΑΡΧΗ ΕΝΗΜΕΡΩΣΗ Ειδήσεις Κίνηση Σεβ. Μητροπολίτου Ηλείας κ. ΓΕΡΜΑΝΟΥ 14/1 -17/1/2017\nΟ Σεβ. Μητροπολίτης Ηλείας κ. Γερμανός το Σάββατο 14-1-2017 το πρωΐ θα τελέση την θείαν Λειτουργίαν εις την Ιεράν Μονήν Σκαφιδιάς και θα χειροτονήση Διάκονον τον κ. Γεώργιον Δημητρακόπουλον, από την Κουτσοχέρα, υιόν του αιδ. Χρίστου Δημητρακοπούλου, Εφημερίου Μουζακίου. Στο τέλος της θείας Λειτουργίας θα προστή του ετησίου ιερού Μνημοσύνου της αειμνήστου Ηγουμένης της Μονής Μοναχής Μακαρίας (Αναστασοπούλου).\nΤην Κυριακή το πρωΐ 15-1-2017 θα τελέση την θείαν Λειτουργίαν εις τον ιστορικόν Ιερόν Ναόν Παναγία η ΚΑΘΟΛΙΚΗ Γαστούνης, εις το τέλος της οποίας θα τελέση το Μνημόσυνον πάντων των Ευεργετών και των Δωρητών του Ιδρύματος – Γηροκομείου ΠΑΝΑΓΙΑ η ΚΑΘΟΛΙΚΗ Γαστούνης. Στη συνέχεια και περί ώραν 11 π.μ. θα ευλογήση στο Ίδρυμα την πίττα του Ιδρύματος και θα ευχηθή εις τους τροφίμους και το Προσωπικό τα δέοντα.\nΤην Δευτέρα το απόγευμα 16-1-2017 θα ευλογήση την πίττα στο Φοιτητικό Οικοτροφείον της Αγίας Φιλοθέης Πύργου, θα ομιλήση προς τις Φοιτήτριες και θα τους ευχηθή δεόντως.\nΤην Τρίτη το πρωΐ 17-1-2017, εορτή του Οσίου πατρός ημών Αντωνίου του Μεγάλου θα τελέση την θείαν Λειτουργίαν εις τον Ιερόν Ναόν Αγίων Πάντων (Α Κοιμητήριον Πύργου) και θα χειροτονήση εις Πρεσβύτερον τον Διάκονον Γεώργιον Δημητρακόπουλον. Εις το τέλος της θείας Λειτουργίας θα τελέση το Μνημόσυνον του αειμνήστου Μητροπολίτου ΑΝΤΩΝΙΟΥ, καθώς και του Μεγάλου Ευεργέτου του Μητροπολιτικού Ναού Αγίου Νικολάου Πύργου Ανδρέου Πετρουτζή και των κεκοιμημένων οικίων αυτού.


ΨTalk: "Θέλω να φύγω από το πατρικό μου αλλά κάτι με κρατάει." - psychoedu.gr\nΘα ήθελα να μοιραστώ μαζί σας τους προβληματισμούς μου και ίσως να με βοηθήσετε.\nΕίμαι 32 χρόνων και ζω ακόμα με τους γονείς μου. Ενώ θέλω να μείνω μόνη μου κάτι με κρατάει πίσω. Εδώ και 2 χρόνια σκέφτομαι ότι ήρθε η ώρα να κάνω το βήμα αλλά ποτέ δεν αποφασίζω να το κάνω τελικά.. Σκέφτομαι το οικονομικό, αν και πιστεύω ότι θα τα καταφέρω, αλλά κυρίως φοβάμαι την αντίδραση του πατέρα μου.. Πάντα φοβόμουν τον πατέρα μου γιατί είναι ένας άκρως χειριστικός άνθρωπος και θέλει να ελέγχει τα πάντα. Ίσως αυτός ο φόβος μου να προέρχεται λόγω του ότι μέχρι την εφηβική μου ηλικία ήταν βίαιος και σωματικά και λεκτικά προς την μητέρα μου αλλά και προς τα παιδιά του(έχω άλλες 2 αδερφές). Τα τελευταία χρόνια έχει περιοριστεί σε λεκτικές προσβολές προς την μητέρα μου. Οι αδερφές μου δεν μένουν μαζί μας παρόλο που είναι μικρότερες από ‘μενα. Εγώ δυστυχώς όταν τελείωσα τις σπουδές μου ήρθα να μείνω με τους γονείς μου λόγω δουλειάς (έχουμε μια οικογενειακή επιχείρηση) αλλά και λόγω ότι ποτέ δεν διεκδίκησα κάτι διαφορετικό. Ήταν αυτονόητο ότι τελειώνοντας τις σπουδές θα δουλέψω στην επιχείρησή μας και δεν θα απασχοληθώ κάπου αλλού. Έτσι το είχα εγώ εκλάβει από πολύ μικρή και παρόλο που αυτό με πίκραινε και με στεναχωρούσε ποτέ δεν έκανα κάτι για να αλλάξει. Να αναφέρω επίσης ότι από 9 χρονών που γεννήθηκε η μικρή μου αδερφή ανέλαβα σε ένα βαθμό να την “μεγαλώσω “. Από τα 18 μου όταν τελείωσα το σχολείο, οι γονείς μου μετακόμισαν στην επαρχεία την επιχείρηση και άφησαν εμένα και τις αδερφές μου, που πήγαιναν ακόμα σχολείο, στην Αθήνα και εγώ είχα αναλάβει να τις “προσέχω”. όταν ήρθα να μείνω με τους γονείς μου” πρόσεχα” αυτούς κατά κάποιο τρόπο.\nΣε αυτά τα χρόνια που μένω με τους γονείς μου έχω καταφέρει κάποια πράγματα να αλλάξουν στη συμπεριφορά τους. Όχι διεκδικώντας κάτι, απλά άλλαξα εγώ τη συμπεριφορά μου! Για παράδειγμα όταν έβγαινα μια βόλτα, για καφέ ή βράδυ δεν μπορούσα να αργήσω να γυρίσω. Όχι γιατί θα μου ασκούσε βία, αλλά θα έκανε σχόλια που εμένα με ενοχλούσαν και στο μυαλό μου ήταν σαν να με μαλώνει που άργησα. Κάποια στιγμή αποφάσισα μάλλον ότι αυτό δεν μπορεί να συνεχιστεί και σιγά σιγά άρχισα να αργώ και παρόλο που όντως τα σχόλια υπήρχαν δεν αντιδρούσα, απλά συνέχιζα.\nΠριν 2 χρόνια κι έχοντας αναλάβει εγώ την επιχείρηση (οι γονείς μου ασχολούνταν με πολύ λίγα πράγματα αλλά ακόμα είχε και έχει λόγο ο πατέρας μου), προέκυψε μια πολύ σοβαρή εμπλοκή με έναν από τους προμηθευτές μας και χάσαμε αρκετά χρήματα. Αυτό το πρόβλημα ακόμα δεν έχει λυθεί και με ταλαιπωρεί. Νιώθω ότι εγώ φταίω που υπήρξε πρόβλημα και από δικό μου λάθος χάθηκαν τα χρήματα. Κανείς δεν με έχει κατηγορήσει βέβαια. Παρόλα αυτά όταν έρχεται η ώρα να ασχοληθούμε με αυτό ο κλήρος πέφτει σε ‘μενα και κανείς άλλος δεν μπαίνει μπροστά. Εγώ τώρα είμαι σε μια ψυχολογική κατάσταση που θέλω να τα παρατήσω όλα και να μην κάνω τίποτα. Ούτε για να λυθεί το πρόβλημα αλλά και και γενικά. Ζω λίγο στον αυτόματο! Κάνω δηλαδή τα πράγματα που πρέπει να κάνω αλλά δεν παίρνω κάποια ευχαρίστηση από αυτά ούτε δίνω πολλή σημασία. Νιώθω ότι πρέπει να φύγω από ‘δω μέσα και να απαγκιστρωθώ απ’ όλους για να είμαι καλύτερα. Αλλά γιατί δεν κάνω το βήμα να φύγω; Τι είναι αυτό που με κρατάει; Είναι η ενοχή μου για την ατυχία που είχαμε στη δουλειά; Νιώθω ότι πρέπει να τους ξεπληρώσω κάτι; Δεν ξέρω…\nΘα ήθελα να μάθω τη γνώμη κάποιου άλλου;\nΕυχαριστώ που διαβάσατε το γράμμα μου. Ελπίζω να μου απαντήσετε.\nΣε ευχαριστώ ειλικρινά που μοιράστηκες ένα τόσο σημαντικό κομμάτι σου μαζί μας και μας δίνεις την ευκαιρία να θίξουμε ένα θέμα που αγγίζει πολύ κόσμο, καθώς η επιρροή του οικογενειακού περιβάλλοντος και η απαγκίστρωση από αυτό είναι συχνά μια μεγάλη πρόκληση.\nΑπό τα λόγια σου αρχικά αισθάνθηκα τη ψυχολογική σου κούραση, την έλλειψη ικανοποίησης για την καθημερινότητά σου και το «αδιέξοδο» που είναι βαρύ αυτή την περίοδο, ώστε να το κουβαλήσεις μόνη σου. Αντιλαμβάνομαι επίσης πως βρίσκεσαι σε μια κομβική στιγμή στη ζωή σου και θέλω να σου πω πως συνήθως οι μεγάλες αλλαγές προκύπτουν μέσα από «δύσκολες» φάσεις που μας κινητοποιούν να αλλάξουμε εμείς οι ίδιοι τη ζωή μας.\nΑλλά ας πάρουμε τα πράγματα από την αρχή.. Από αυτά που γράφεις καταλαβαίνω πως μεγάλωσες σε ένα περιβάλλον όπου ο έλεγχος και οι κανόνες ήταν άκρως σημαντικοί για τη διατήρηση της τάξης στην οικογένεια, ενώ η επιβολή τους γινόταν με έναν βίαιο τρόπο, όπως λες. Υποθέτω λοιπόν πως η παραβίαση όλων των κανόνων, ρητών και άρρητων, σήμαινε και φόβο, άγχος για τα αρνητικά σχόλια και για την «τιμωρία». Αυτή η συνθήκη στην οικογένεια και όσο μεγάλωνες σε εμπόδιζε ενδεχομένως από το να νιώθεις ότι έχεις τον έλεγχο του εαυτού σου και των επιλογών σου. Είναι επομένως πολύ λογικό να πήρες αποφάσεις από κοινού με τους γονείς σου και έως ένα βαθμό χωρίς να ακούσεις τις δικές σου ανάγκες.\nΣτις δύσκολες αυτές συνθήκες και ούσα το πρωτότοκο παιδί, κλήθηκες να αναλάβεις ακόμα περισσότερες ευθύνες, να φροντίσεις τις αδελφές σου, να σπουδάσεις, να αναλάβεις την επιχείρηση και πλέον να «προσέχεις» και τους γονείς σου. Θέλω να σου πω πως ακούγονται αρκετά όλα αυτά και δικαιολογημένα βρίσκεσαι σε αυτήν την αναστάτωση στην παρούσα φάση. Γιατί πλέον αλλάζουν οι ισορροπίες. Ο «έλεγχος» περνάει στο δικό σου γήπεδο και είναι η στιγμή να ανασυγκροτηθείς και να φτιάξεις το δικό σου πλάνο ζωής. Και ίσως τελικά να μην είναι η απόσταση το θέμα, να μην χρειάζεται να τα παρατήσεις όλα παρορμητικά, αλλά να πρέπει να βάλεις τα όρια σου και τις ανάγκες σου σε προτεραιότητα και να καταλάβεις τι σε γεμίζει και σε ευχαριστεί εσένα. Από την ελευθερία του να γυρνάς σπίτι σου όποτε εσύ θες μέχρι και την επαγγελματική σου πορεία, όλα είναι στο χέρι σου, ακόμα και αν δεν έχεις πειστεί ακόμα γι’ αυτό. Καμιά φορά όταν βρισκόμαστε σε αδιέξοδο, η λύση της φυγής μοιάζει ιδανική. Όμως, το να πάρεις χρόνο να ανασυγκροτηθείς και να βρεις τον εαυτό σου, είναι ίσως η πιο ασφαλής λύση. Έχεις την επιλογή, τώρα πλέον μπορείς να καθορίσεις τον εαυτό σου.\nΚαι ναι… δεν είναι εύκολο να αλλάξουν οι άλλοι, όμως εσύ το έχεις ήδη συνειδητοποιήσει και έχεις ξεκινήσει τη δική σου αλλαγή και εξέλιξη. Και στο σημείο αυτό θα σου πω πως δεν χρειάζεται να κουβαλήσεις όλο αυτό το φορτίο μόνη σου. Αισθάνομαι πως η επαφή σου με έναν ειδικό ψυχικής υγείας θα ήταν βοηθητική, ώστε να μπορέσεις να χτίσεις τον εαυτό σου και να τον προστατέψεις από την ανάγκη των άλλων να έχουν τον έλεγχο της ζωής σου.\nΕύχομαι να ανοίξεις ένα νέο δρόμο στη ζωή σου που να σε ικανοποιεί, μην ξεχνάς πως η συνειδητοποίηση είναι ήδη η μισή διαδρομή!!\nΕίμαι στη διάθεσή σου για ό,τι θελήσεις


Ποιά ήταν η συζήτηση στη Βουλή για Ναζί και Χίτλερ; - BORO από την ΑΝΝΑ ΔΡΟΥΖΑ - boro.gr\nΑρχική / Διάφορα αλλά όχι Αδιάφορα / Ποιά ήταν η συζήτηση στη Βουλή για Ναζί και Χίτλερ;\nΠοιά ήταν η συζήτηση στη Βουλή για Ναζί και Χίτλερ;\nΜάρτιος 11, 2015\tΔιάφορα αλλά όχι Αδιάφορα\nΣύγκρουση στη Βουλή ανάμεσα στη βουλευτή του ΣΥΡΙΖΑ Μαρία Κανελλοπούλου, τον βουλευτή της Χρυσής Αυγής Κώστα Αρβανίτη και τον βουλευτή του ΚΚΕ Κώστα Καραθανασόπουλο.\nΟλα ξεκίνησαν όταν στην ομιλία της η κ. Κανελόπουλου κατηγόρησε τη Χρυσή Αυγή για τη δολοφονία Φύσσα και πρόσθεσε για τους Χρυσαυγίτες: «Οι ντόπιοι επίγονοι των Ναζί, που ειρήσθω εν παρόδω δεν υποδύονται τους πατριώτες, γιορτάζουν ακόμα τα γενέθλια του Χίτλερ και χτυπούν τατουάζ με σβάστικες και αγκυλωτούς σταυρούς».\nΑπό τα πίσω έδρανα ακούστηκε να φωνάζει και να διαμαρτύρεται ο κ. Αρβανίτης και λίγο αργότερα η κ. Κανελλοπούλου αποκάλυψε πως ο χρυσαυγίτης βουλευτής τής έκανε τη γνωστή χειρονομία με την παλάμη να διαπερνά κάθετα τον λαιμό ως ένδειξη ότι κάποιος θέλει να σφάξει κάποιον άλλον!\nΗ κόντρα είχε συνέχεια, όταν ο κ. Αρβανίτης ανέβηκε στο βήμα και έκανε επίθεση στην κ. Κανελλοπούλου, με προκλητικές αναφορές στη δολοφονία Φύσσα, την οποία χαρακτήρισε «φτιαχτή αφορμή», με τον Νίκο Φίλη να αντιδρά:\nΑΡΒΑΝΙΤΗΣ: Και εγώ κατάγομαι από τα Καλάβρυτα, από τον προπάππο μου, και είχαμε και εμείς θύματα. Δεν θα ήθελα, όμως, να επεκταθώ στην δράσιν κάποιων συγγενών της θρασυτάτης αυτής κυρίας Κανελλοπούλου.\nΦΙΛΗΣ: Έχετε φακέλους;\nΑΡΒΑΝΙΤΗΣ: Θα ήθελα να σας παρακαλέσω να μην επαναληφθεί αυτό, αξιότιμε κυρία Πρόεδρε, και να αφαιρείτε το λόγο. Να υποχρεώνετε να ανακαλούν τας ύβρεις κατ’ ενός νομίμου κόμματος πριν το δικαστήριο αποφασίσει αμετακλήτως.\nΑΡΒΑΝΙΤΗΣ: Και μας ομίλησε και για τον Φύσσα. Σε ποίους νομίζει ότι ομιλεί; Σε ποίους; Τι ήταν ο Φύσσας για εμάς; Τι ήταν; Ήταν μια φτιαχτή αφορμή προκειμένου ο Σαμαράς και οι λοιποί συνασκήσαντες εξουσίαν να μας κλείσουν στη φυλακή, να μας φιμώσουν, όπως τον ομιλούντα, να μας περιορίσουν κατ’ οίκον. Αυτή είναι η αθλία, ανήθικη, παράνομη, άδικη ενέργεια του πρώην πρωθυπουργού.\nΦΙΛΗΣ: Για τη δολοφονία τι λέτε;\nΑΡΒΑΝΙΤΗΣ: «Και λίγους σφάξαμε!», «άλλος θα πάρει μεζέ;», έλεγε καβάλα στο άλογο ο Βελουχιώτης!\nΚΑΡΑΘΑΝΑΣΟΠΟΥΛΟΣ: Δεν είναι ο ρόλος σας να σχολιάζετε κάθε ομιλητή, κυρία Πρόεδρε.\nΖΩΗ ΚΩΝΣΤΑΝΤΟΠΟΥΛΟΥ: Είναι ο ρόλος μου να διερμηνεύω τα αισθήματα του Σώματος και διερμηνεύω ότι η επιθυμία του Σώματος είναι να προχωρήσουμε στην ουσία της συζήτησης και να τοποθετηθούν οι ομιλητές. Αυτό ορίζει ο Κανονισμός και θα μου επιτρέψετε αυτό να κάνω. Εάν ήθελα να σχολιάσω, είχα πολλά να πω


ΚΟΙΝΗ ΛΟΓΙΚΗ... 'Η ΜΗΠΩΣ ΟΧΙ;: «Σπιράλ θανάτου»\nΚοινωνική έκρηξη περιμένουν όλοι. «Ολόκληρη η χώρα βυθίζεται σε κατάθλιψη. Παντού φαίνεται ότι τα πράγματα πάνε μόνο προς τα κάτω. Το σπιράλ συνεχίζει να στρέφεται ασταμάτητα. Διέξοδος δεν είναι ορατή. Το χειρότερο όμως είναι ότι σχεδόν κανένας δεν έχει πια ελπίδα ότι κάποια μέρα τα πράγματα θα καλυτερέψουν», γράφει.\n«Πρώτα η κατάθλιψη, έπειτα η έκρηξη», αποφαίνεται.\nΠΗΓΗ ΤΟ ΕΘΝΟΣ\nΑναρτήθηκε από ΜΑΝΙΑ στις 9:17 μ.μ.\nΕτικέτες ΟΙΚΟΝΟΜΙΑ, ΠΑΠΑΝΔΡΕΟΥ


12 Monkeys alum Amanda Schull Παντρεύτηκε από το 2011. Μοιράζονται παιδιά; - Αρθρο\n39 χρόνια παντρεμένη σχέση της αμερικανικής ηθοποιού Amanda Schull με τον σύζυγό της George Wilson. Πώς συναντήθηκε το ζευγάρι;\nΓνωστή για το ρόλο της στην τηλεοπτική σειρά,12 πίθηκοι, Amanda Schull λατρεύεται από πολλούς για το ταλέντο και τη γοητεία της. Πηγαίνοντας από το στάδιο μπαλέτου στη βιομηχανία του Χόλιγουντ από την τεράστια παράσταση της ταινίαςΚεντρική σκηνή, η ευέλικτη ηθοποιός βρίσκεται εδώ και πολύ καιρό στη βιομηχανία.\nΗ Αμάντα είναι παντρεμένηΤζορτζ Γουίλσονεδώ και πολύ καιρό. Λοιπόν, οι οπαδοί της είναι πρόθυμοι να μάθουν για την προσωπική ζωή της ηθοποιού. Έτσι σήμερα, θα γνωρίζουμε κάποιες πληροφορίες για την ηθοποιό μέχρι στιγμής.\nΗ ηθοποιός Amanda Schull παντρεύτηκε για πολύ καιρό τώρα. Σκοπεύετε να αποκτήσετε παιδιά;\nΗ Amanda Schull, μια αμερικανική ηθοποιός γνωστή για τον πρωταγωνιστικό της ρόλο στην ταινία του 2000,Κεντρική σκηνήκαι για επαναλαμβανόμενους ρόλους σε σειρά,One Tree Hill, Pretty Little Ψεύτες, καιΚοστούμιακαι είναι επαγγελματίας χορευτής μπαλέτου.\nashley madekwe γονείς\nΛοιπόν, η ηθοποιός έχει συζυγική σχέση μεΤζορτζ Γουίλσον. Το ζευγάρι είναι φίλοι γυμνασίου και είναι μαζί από τότε. Έδεσαν τον κόμπο σε μια όμορφη τελετή στις 28 Μαΐου 2011. Θεωρούνται ακόμη και ως το πιο ευτυχισμένο ζευγάρι που υποστηρίζει ο ένας τον άλλον τόσο προσωπικά όσο και επαγγελματικά.\nΗ Amanda Schull με τον σύζυγό της George Wilson. Πηγή: Pinterest\nΈχουν περάσει περίπου 7 χρόνια το ζευγάρι είναι μαζί. Το ντουέτο δεν μοιράζεται παιδιά. Η Amanda αρέσει να παραμένει χαμηλού προφίλ όσον αφορά την προσωπική της ζωή και επικεντρώνεται στην καριέρα της. Ποιος ξέρει ότι ίσως σχεδιάζουν να αποκτήσουν παιδιά αρκετά σύντομα.\nΗ ηθοποιός ασχολείται με την τηλεοπτική σειρά12 Πίθηκοισεζόν 3 που τρέχει από το 2015 και έχει επιβεβαιώσει ότι η σεζόν 4 είναι η τελευταία σεζόν 12 πιθήκων.\nPsst ... # 12monkeys Η σεζόν 3 είναι @hulu σήμερα (και είναι καλό)! Ενημερωθείτε πριν από την έναρξη της τελευταίας σεζόν στις 15 Ιουνίου!\nΜια ανάρτηση που κοινοποιήθηκε από τον χρήστη Amanda Schull (@amandaschull) στις 16 Μαΐου 2018 στις 7:37 π.μ. PDT\nΠρόσφατα δημοσίευσε στο Instagram για την εκπομπή της 12 σεζόν 3 Monkeys Χούλου Ο τίτλος της τελευταίας σεζόν θα προβληθεί στις 15 Ιουνίου τον επόμενο μήνα.\nΗ καριέρα της Amanda Schull:\nΜιλώντας για την καριέρα της, πρωταγωνίστησε στην ταινίαΚεντρική σκηνή. Στη συνέχεια πρωταγωνίστησε στην κωμική σειρά YTVΗ οικογένειά μου και εγώαπό την τρίτη σεζόν της παράστασης έως την τελευταία.\nΔεδομένου ότι ήταν επίσης χορεύτρια μπαλέτου, αποσύρθηκε από το San Fransisco Ballet το 2006 και πήγε στην Αυστραλία το 2008 για να κινηματογραφήσει την ταινίαΜάο του Λι Κουνξίν'μικρόΤελευταίος χορευτής.\nΗ Amanda έχει προβάλει σε διάφορες σειρές. Πηγή: Pinterest\nΣτη συνέχεια, η ηθοποιός άρχισε να παίζει μερικούς επαναλαμβανόμενους ρόλους στην τηλεοπτική σειρά, One Tree Hill, Lie to Me, Pretty Little Liars. Έλαβε επίσης το ρόλο στο διαφημιστικό της McDonald και την ίδια χρονιά πήρε ρόλο στη σειράΓκριμ, ένας χαρακτήρας που μοιάζει με Σταχτοπούτα.\nΑπό το 2013 παρακολουθεί τον επαναλαμβανόμενο ρόλο των τηλεοπτικών σειρών Suits. Λοιπόν, η ηθοποιός ζει μια ευτυχισμένη ζωή με τον αγαπημένο της σύζυγο και επικεντρώνεται στην καριέρα της. Ας ελπίσουμε να ακούσουμε σύντομα κάποια καλά νέα από το ζευγάρι.\nΓρήγορα γεγονότα: Amanda Schull\nΓεννήθηκε στις 26 Αυγούστου 1978 (ηλικία: 39).\nΓεννήθηκε στη Χονολουλού της Χαβάης.\nΠήγε στο σχολείο Punahou, Χονολουλού.\nΠήρε υποτροφία για να σπουδάσει μπαλέτο στο Πανεπιστήμιο της Ιντιάνα.\nΗ μητέρα τηςΣούζαν Σουλείναι ο πρόεδρος του Μπαλέτου Χαβάη.\nΗ εθνικότητά της είναι λευκή.\nKarl αστικό διαζύγιο\nπιλότος αεροπορικής εταιρείας chris dougherty


Κορωνοϊός και ευάλωτες ομάδες: ένα χρονικό ανευθυνότητας της κυβέρνησης Μητσοτάκη – Κίνημα Αλλαγής\nΚορωνοϊός και ευάλωτες ομάδες: ένα χρονικό ανευθυνότητας της κυβέρνησης Μητσοτάκη2020-09-252020-09-25https://kinimaallagis.gr/gggg/uploads/2022/06/logo-pasok-kinal-white-web-1.pngΚίνημα Αλλαγήςhttps://kinimaallagis.gr/gggg/uploads/2020/09/0867777558.jpg200px200px\nΆρθρο του Γιώργου Καμίνη στην «Εφημερίδα των Συντακτών»:\nΑπό την αρχή της πανδημίας, στο Κίνημα Αλλαγής προσεγγίσαμε με ιδιαίτερη ευαισθησία το ζήτημα της έκθεσης των ευάλωτων ομάδων του πληθυσμού στους κινδύνους του κορωνοϊού.\nΆλλωστε δεν πρόκειται για μια ριζοσπαστική ιδέα: Την επείγουσα ανάγκη προστασίας των ευάλωτων ομάδων (φυλακισμένων, κρατούμενων, αιτούντων άσυλο, προσφύγων, Ρομά) έχουν αναδείξει διεθνείς οργανισμοί όπως ο ΠΟΥ, η Ύπατη Αρμοστεία και η Ευρωπαϊκή Επιτροπή, ανθρωπιστικές οργανώσεις όπως ο Ερυθρός Σταυρός, ενώ το θέμα έχει θίξει κατά τη διάρκεια των επίσημων ενημερώσεων και ο επικεφαλής λοιμωξιολόγος του ΕΟΔΥ κ. Σωτήρης Τσιόδρας.\nΔυστυχώς η αντιμετώπιση των ομάδων αυτών από την κυβέρνηση χαρακτηρίζεται από φοβικότητα κι έλλειψη μέριμνας, ευαισθησίας και προνοητικότητας. Σε συνεργασία με τον αρμόδιο Τομεάρχη Υγείας Ανδρέα Πουλά, και με την ανεκτίμητη συνεισφορά πολλών συναδέλφων, έχουμε καταθέσει πάνω από 20 κοινοβουλευτικές ερωτήσεις τους τελευταίους μήνες σχετικά με τα σχέδια δράσης της κυβέρνησης. Δυστυχώς οι απαντήσεις ήταν απογοητευτικές: όταν αυτά υπάρχουν, περιλαμβάνουν γενικότητες, ενώ όταν αναπόφευκτα εκδηλώνονται κρούσματα, η κυβέρνηση φαίνεται επιλέγει σταθερά την εύκολη λύση του lockdown των δομών, χωρίς όμως ιδιαίτερη φροντίδα για τους ανθρώπους που διαμένουν σε αυτές.\nΚρούσαμε, από πολύ νωρίς, στις 18 Φεβρουαρίου, τον κώδωνα του κινδύνου στην κυβέρνηση σχετικά με τις συνέπειες λόγω του υπερσυνωστισμού στις δομές φιλοξενίας, στα αστυνομικά κρατητήρια και τις φυλακές της χώρας. Θυμίζω ότι στο ξεκίνημα της πανδημίας, μετανάστες και πρόσφυγες δεν είχαν καν ΑΜΚΑ, λόγω της απόφασης της κυβέρνησης να τους στερήσει την πρόσβαση τον περασμένο Ιούλιο.\nΉδη από τον Μάρτιο, όταν εκδηλώθηκαν τα πρώτα κρούσματα στη Ριτσώνα και τη Μαλακάσα, είχαμε ζητήσει ένα ολοκληρωμένο σχέδιο. Τότε πληροφορηθήκαμε την ύπαρξη του σχεδίου “Αγνοδίκη”, που εξαντλείτο όμως στην παροχή ενημέρωσης και οδηγιών προς τους διοικητές των ΚΥΤ και τους διαμένοντες. Επελέγη τελικά το lockdown, το οποίο προφύλασσε μόνο τους ανθρώπους έξω από τις δομές (θεμιτό), αλλά καθόλου τους ανθρώπους μέσα στις δομές.\nΣτις 10 Απριλίου, διαβλέποντας την κυβερνητική αδράνεια, η κοινοβουλευτική ομάδα του Κινήματος Αλλαγής, με δική μου πρωτοβουλία ως αρμόδιου Τομεάρχη, επανήλθε στο ζήτημα του ολοκληρωμένου σχεδίου, ζητώντας παράλληλα τη δημιουργία σταθερών υγειονομικών μονάδων στις δομές. Η απάντηση ήταν και πάλι ο περιορισμός της κυκλοφορίας των διαμενόντων.\nΕπανήλθαμε στις 6 Μαΐου, με ερώτηση που καταθέσαμε από κοινού με τον Γιώργο Παπανδρέου, στην οποία αναφερθήκαμε διεξοδικά στις καταγγελίες από ανθρωπιστικές οργανώσεις και συνδικαλιστικούς φορείς, σχετικά με τις ελλείψεις στα ΚΥΤ των νησιών καθώς και στον προβληματισμό που εξέφραζαν, απερίφραστα πια, Ευρωπαίοι αξιωματούχοι και διεθνείς οργανισμοί.\nΤο οξύτατο πρόβλημα όμως δεν περιορίζεται στις δομές. Ήδη από την επανέναρξη των εργασιών στην Υπηρεσία Ασύλου μετά το γενικό lockdown, παρατηρείται συχνά το φαινόμενο ανθρώπων χωρίς καμία βοήθεια και οργάνωση να συνωστίζονται στο πεζοδρόμιο της Κατεχάκη προκειμένου να εξυπηρετηθούν. Στην επίκαιρη ερώτηση που κατέθεσα στις 11 Ιουνίου, ο Υπουργός κ. Μηταράκης, από το βήμα της Βουλής, ήταν ιδιαίτερα καθησυχαστικός: “όλα έχουν δρομολογηθεί” μας είπε. Πριν από λίγες μέρες, στις αρχές Σεπτεμβρίου, ξαναείδαμε τις ίδιες ανησυχητικές εικόνες.\nΣτην απόφαση εκδίωξης των αναγνωρισμένων προσφύγων από τα ΚΥΤ, ώστε να εμφανιστεί εικόνα αποσυμφόρησης, έχουμε αναφερθεί εκτενώς με ανακοινώσεις. Χωρίς σχέδιο ένταξης, χιλιάδες άνθρωποι αφέθηκαν κυριολεκτικά στην τύχη τους να στοιβάζονται στην Πλατεία Βικτωρίας. Ένας από αυτούς, αφού δεν κατάφερε να βρει οποιαδήποτε αχτίδα ελπίδας στην Αθήνα, αναγκάστηκε να επιστρέψει στην κόλαση της Μόριας, φέρνοντας μαζί του τον κορωνοϊό. Ειδικά για τη Μόρια, στις 3 Απριλίου κατάθεσα κοινοβουλευτική ερώτηση, με αφορμή τις καταγγελίες Ολλανδών γιατρών για τις συνθήκες διαβίωσης, τις οποίες χαρακτήριζαν ακραίες, και μιλούσαν για ανθρωπιστική καταστροφή.\nΠαράλληλα, δομές μέχρι πρόσφατα διαχειρίσιμες, όπως του Ελαιώνα και της Ελευσίνας, παρουσιάζουν για πρώτη φορά φαινόμενα υπερσυνωστισμού, αφού οι εκδιωχθέντες από τα νησιά μεταφέρονται εκεί από την Βικτώρια. Κι εδώ, στις ανησυχίες μας που διατυπώθηκαν μέσα στη Βουλή από τον Ιούνιο, η απάντηση του Υπουργείου ήταν να μας πει πως “η κατάσταση ήδη λυθηκε, δεν υπάρχει λόγος ανησυχίας”. Τον Σεπτέμβριο φυσικά, η μεταφορά αναγνωρισμένων προσφύγων στον Ελαιώνα από την αστυνομία είχε γίνει η νέα κανονικότητα της πολύπαθης Πλατείας. Πρόσφατα μάθαμε πως η Οδύσσεια αυτών των ανθρώπων συνεχίζεται, προσωρινά, καθώς μεταφέρθηκαν στις Ολυμπιακές εγκαταστάσεις του Tae kwon Do. Είναι πια αισθητή η παντελής απουσία σχεδίου του Υπουργείου Μετανάστευσης και Ασύλου, και συνολικά της κυβέρνησης.\nΌσον αφορά τις φυλακές, η κυβέρνηση δεν έχει εξαγγείλει απολύτως καμία πρωτοβουλία αποσυμφόρησης ούτε έχει προβεί σε κάποια νομοθετική ρύθμιση αποσυμφόρησης. Αποτέλεσμα είναι αυτή τη στιγμή, εν μέσω πανδημίας, 23 από τις 36 φυλακές της χώρας να ξεπερνούν το ανώτατο επιτρεπόμενο όριο ανθρώπων: έντεκα από αυτές έχουν πληθυσμό υπερδιπλάσιο της χωρητικότητάς τους.\nΤο θέμα έχουμε θίξει με τέσσερις σχετικές ερωτήσεις ήδη από τον Μάρτιο. Σε μία από αυτές, έλαβα την απάντηση ότι στις φυλακές της χώρας υπηρετούσαν συνολικά μόλις 7 γιατροί! Οι πρόσφατες ντροπιαστικές εικόνες από τις φυλακές Αλικαρνασσού είναι χαρακτηριστικές. Στοιβαγμένα κρεβάτια σε κελιά, ακόμα και σε τριώροφη διάταξη και ελάχιστος ζωτικός χώρος. Συνθήκες ιδανικές για την εξάπλωση του ιού. Η μοναδική απάντηση της κυβέρνησης και εδώ είναι ο περιορισμός θεμελιωδών δικαιωμάτων των κρατουμένων, με μέτρα αορίστου διαρκείας που απειλούν να διασαλεύσουν την τάξη και την κοινωνική ειρήνη στις φυλακές της χώρας.\nΕξίσου άτολμη έχει φανεί η κυβέρνηση και στο θέμα των κρατητηρίων όπου στοιβάζονται σχεδόν 4000 άνθρωποι σε όλη τη χώρα, θέτοντας σε κίνδυνο το προσωπικό των σωμάτων ασφαλείας και τους ίδιους τους κρατούμενους. Στις 24 Αυγούστου, με τον αριθμό των κρουσμάτων σε Αστυνομία και Πυροσβεστική να ανεβαίνει, προσπαθήσαμε και πάλι να πιέσουμε την κυβέρνηση να θεσμοθετήσει έστω ένα ειδικό έκτακτο επίδομα για τους υπηρετούντες στα σώματα ασφαλείας, για όσο διάστημα διαρκεί η πανδημία, κάτι που αρνείται πεισματικά. Ο Υπουργός στη Βουλή απέφυγε και πάλι επιμελώς να απαντήσει. Χαρακτηριστικό είναι πως το Κίνημα Αλλαγής έχει καταθέσει τη σχετική τροπολογία πάνω από τέσσερις φορές.\nΤον περασμένο Μάρτιο, η κυβέρνηση αναμφίβολα βρέθηκε σε μία πρωτόγνωρη κατάσταση. Της πιστώνεται ότι άκουσε τις συμβουλές των ειδικών και η ζημιά για τη χώρα περιορίστηκε. Σήμερα όμως βρισκόμαστε στο δεύτερο κύμα της πανδημίας, πολύ πιο επικίνδυνο, αφού μέτρα όπως το ολοκληρωτικό lockdown πρέπει να αποφευχθούν πάση θυσία: η οικονομία μας δεν αντέχει. Δεν έχουμε, λοιπόν, την πολυτέλεια για νέες εστίες εξάπλωσης του ιού που θα μπορούσαν να αποφευχθούν. Για το καλό του κοινωνικού συνόλου, αλλά και την αξιοπρέπεια και την προστασία των ιδιαίτερα ευάλωτων αυτών ομάδων, η κυβέρνηση οφείλει να επανεξετάσει την πολιτική της.\nΓιώργος Αρβανιτίδης: «Υπάρχει απάντηση στο ερώτημα: Από πού για πού και πόσα;»Άρθρα – Απόψεις


Ο ασβός κατάφερε να κάνει άνω κάτω το... αεροδρόμιο!\nΟ ασβός κατάφερε να κάνει άνω κάτω το… αεροδρόμιο!\nΤο αεροδρόμιο έγινε άνω κάτω, εξαιτίας ενός αρκάλου! Ο συμπαθής ασβός της Κρήτης μπήκε απρόσκλητος στον χώρο του αερολιμένα «Ν. Καζαντζάκης» στο Ηράκλειο και προκάλεσε πανικό με τα καμώματά του. Το ζώο αποδείχτηκε ότι ήταν θηλυκό και η επιθετικότητά του οφειλόταν στην προχωρημένη εγκυμοσύνη του. Οι αρμόδιες υπηρεσίες κινητοποιήθηκαν άμεσα για την απομάκρυνσή του και χρειάστηκε να στηθεί ολόκληρη επιχείρηση από κλιμάκιο της ΕΜΑΚ για τον εντοπισμό και τη… σύλληψη του!\nΟ άρκαλος τρύπωσε στον χώρο των εμπορευμάτων της Ολυμπιακής, κοντά στον Πυροσβεστικό Σταθμό και τελικά, έπειτα από κυνηγητό, οι άντρες της ΕΜΑΚ κατάφεραν να τον ακινητοποιήσουν με μια θηλιά. Το ζώο φιλοξενείται για την ώρα σε ένα κλουβί και αναμένει μέλη του Μουσείου Φυσικής Ιστορίας που θα τον παραλάβουν.


YgeiaWatch - "Ναι" στο φθόριο στα δόντια αλλά με μέτρο...\nΤο φθόριο σε χαμηλές ποσότητες προστατεύει τα δόντια από τις διαβρώσεις, καθιστώντας το σμάλτο πιο ανθεκτικό στα οξέα. Το υπερβολικά πολύ φθόριο όμως, μπορεί να προκαλέσει οδοντική φθορίωση, που έχει ως αποτέλεσμα τον αποχρωματισμό των δοντιών και την πρόκληση διάστικτων λευκών σημαδιών πάνω τους.\nΕρευνητές με επικεφαλής τον αναπληρωτή καθηγητή, Ροντρίγκο Λακρούζ του Κολλεγίου Οδοντιατρικής του Πανεπιστημίου της Νέας Υόρκης, έκαναν τη σχετική δημοσίευση στο περιοδικό Science Signaling στην οποία αποκάλυψαν ένα άγνωστο ως τώρα βιολογικό μηχανισμό που εξηγεί γιατί το πολύ φθόριο κάνει κακό στα δόντια.\nΤο φθόριο μεταβάλλει την συνηθισμένη πορεία του ασβεστίου μέσα στα κύτταρα που σχηματίζουν το σμάλτο. Όπως επίσης στη λειτουργία των μιτοχονδρίων και την έκφραση των γονιδίων σε αυτά τα κύτταρα. Μάλιστα άλλη έρευνα στις ΗΠΑ έδειξε ότι σχεδόν το 30% του πληθυσμού έξι έως 49 ετών εμφανίζουν σε μικρότερο ή μεγαλύτερο βαθμό σημάδια οδοντικής φθορίωσης.\nTags: δόντια, ίσια δόντια, οδοντοστοιχία


στηθάγχη: Φεβρουαρίου 2013\nΑναρτήθηκε από Οικοδόμος στις 6:53 μ.μ. Δεν υπάρχουν σχόλια:\n(13 Γενάρη 1859 – 27 Φλεβάρη 1943)\nΑναρτήθηκε από Οικοδόμος στις 1:44 μ.μ. 2 σχόλια:\nΕτικέτες ΠΑΛΑΜΑΣ Κωστής\nΑπό εκείνη την ατμόσφαιρα της ροκ μουσικής των περασμένων δεκαετιών, που κομμάτι της ήταν οι αγαπημένοι ήχοι της ηλεκτρικής κιθάρας, του μπάσου και των ντραμς, έμειναν οι ήχοι - αγαπημένοι για πάντα. Η ατμόσφαιρα χάθηκε μαζί με τη νιότη αυτών που την έζησαν, όμως δεν πρόκειται να σβήσει, σε πείσμα της σύγχρονης παρακμής και της μπόχας που αναδύεται από την αποσύνθεση.\nΌταν πρωτάκουσα αυτό το τραγούδι ένιωσα κάτι από την ατμόσφαιρα εκείνης της εποχής. Οι «ΠΛΗΝΘΕΤΕΣ» είναι μια μπάντα που δημιουργήθηκε στα Χανιά της Κρήτης το 1999. Ανάμεσα στα τραγούδια του πρώτου τους δίσκου (που είχε για τίτλο το όνομά τους) βρίσκεται το μελοποιημένο ποίημα «Χαμένα» της Μαρίας Πολυδούρη.\nΣυνηθίζεται να λέμε πόσο σπουδαίο ρόλο έπαιξαν οι συνθέτες που με όχημα τα τραγούδια έφεραν τους ποιητές κοντά στο λαό. Το όχι πολύ γνωστό συγκρότημα από την Κρήτη, με τη μουσική του πρόσθεσε μια ακόμα διάσταση στους όμορφους στίχους, δίνοντας αφορμή στις νεότερες ηλικίες να συναντηθούν με την Πολυδούρη.\nΠροσμένω, ειν’ η ψυχή μου ελπίδα,\nστη νύχτα την τρισκοτεινὴ\nτον ήλιο τέτοιον που πρωτοείδα\nεκεί αντικρύ μου να φανή.\nστριγγὲς φωνὲς το χαλασμό,\nπροσμένω την γαλήνιαν ώρα,\nτο βραδυνὸ χαιρετισμό.\nΣτην ξερασιὰ τώρα το χιόνι\nπώχει σα σάβανο απλωθή,\nπροσμένω πως θα ξαναρθή.\nκ’ η ελπίδα μάγισσα μια γρηὰ\nοι σκιὲς που χάνονται μακριά.\nΑναρτήθηκε από Οικοδόμος στις 9:17 μ.μ. Δεν υπάρχουν σχόλια:\nΕτικέτες "Γράφει ο ΟΙΚΟΔΟΜΟΣ", "τον λόγο έντυσαν οι νότες", ΠΟΛΥΔΟΥΡΗ Μαρία\nJoaquin Lorenzo Luaces (1826-1867) - Ο Κουβανός ποιητής που ύμνησε το ελληνικό ΄21\nΟι άνθρωποι που γεννιούνται στην Κούβα γύρω στα 1850 έχουν μπροστά τους ένα τεράστιο ιστορικό έργο. Να λύσουν προβλήματα της αποικιακής εξάρτησης που είχαν οξυνθεί. Οι άνθρωποι εκείνων των χρόνων θα υιοθετήσουν δύο δρόμους: Αλλοι θα επιλέξουν ως λύση την επανάσταση, ζητώντας την πλήρη ανεξαρτησία της χώρας τους από την Ισπανία. Αλλοι θα στραφούν προς τη λύση της αυτονομίας, ζητώντας μεταρρυθμίσεις και σταδιακή βελτίωση της ζωής του νησιού, όμως μέσα στα πλαίσια της σφαίρας της «μητρόπολης», της αποικιοκρατικής Ισπανίας.\nΣτον καλλιτεχνικό τομέα θα επιχειρηθεί μια ανανέωση των καλλιτεχνικών γούστων. Οι πνευματικοί άνθρωποι θα αντιδράσουν ενάντια στην παρακμή του ρεύματος του ρομαντισμού και θα επιχειρήσουν την ενδυνάμωση μιας ποίησης βασισμένης σε θέματα για τον ιθαγενή πληθυσμό (όπως ήταν η ποίηση Σιμπονέιστα) και θα πραγματευτούν πατριωτικά θέματα επείγουσας επικαιρότητας.\nΑυτές οι τρεις κατευθύνσεις, το ξεπέρασμα του ρομαντισμού, το σιμπονέισμο, και η πατριωτική ποίηση θα οδηγήσουν σε μια ανανέωση ακόμη πιο ριζοσπαστική, την οποία προαναγγέλλει το ποιητικό έργο του Χουλιάν ντε Κασάλ και, κυρίως, το έργο, ποιητικό και πεζογραφικό, του μεγάλου ποιητή και επαναστάτη Χοσέ Μαρτί.\nΜια νέα ποιητική γενιά, αποτελούμενη από τον Μεντίβε (δάσκαλο του Χ. Μαρτί) τον Χοακίν Λορένσο Λουάσες, τον Σενέα και την Λουίζα Πέρες, θα δώσει νέα ώθηση στην ποίηση της Κούβας, τόσο στη μορφή όσο και στο περιεχόμενο. Τα ίδια τα μέλη αυτής της ποιητικής γενιάς αυτοπροσδιορίζονται ως «η αντίδραση του καλού γούστου».\nΟ Χοακίν Λορένσο Λουάσες είναι κορυφαία μορφή του νέου ποιητικού κινήματος, αλλά και θεατρικός συγγραφέας. Ο Λουάσες γεννήθηκε στην Αβάνα το 1826 και πέθανε το 1867. Σπούδασε Δίκαιο και Φιλοσοφία, αλλά διέκοψε τις σπουδές του για λόγους υγείας. Στράφηκε στη συστηματική μελέτη της Ιστορίας και λογοτεχνίας άλλων λαών, μεταξύ των οποίων και ο ελληνικός. Μετέφρασε μάλιστα ποιήματα του Γάλλου φιλέλληνα Ζαν - Πιερ Μπερανζέ (Βερανζέρου). Μεταξύ των θεατρικών έργων του ξεχωρίζει το εμπνευσμένο από την ελληνική αρχαιότητα δράμα του «Αριστόδημος». Ο Λουάσες έγραψε σονέτα, ανακρεόντεια ποιήματα (κατά το πρότυπο των ποιημάτων του αρχαίου Ελληνα λυρικού ποιητή Ανακρέοντα) και το εκτενές μυθολογικό ποίημα «Κούβα». Η πρώτη έκδοση ποιημάτων του έγινε το 1857.\nΟ Χοακίν Λορένσο Λουάσες, μαζί με τον Χοσέ Φορνάρις δημιούργησαν την επιθεώρηση «Πιράγουα», όργανο της αναβίωσης της ιθαγενούς κουλτούρας της Κούβας. Επίσης, μαζί με τον Φορνάρις εξέδωσαν την ανθολογία «Ποιητική Κούβα».\nΗ ποίηση του Λουάσες διακρίνεται για το πατριωτικό της περιεχόμενο, την πλαστικότητα και αισθαντικότητα στην επεξεργασία του στίχου. Ο πατριωτισμός της ποίησής του εκφράζεται έμμεσα. Λ.χ. όταν υμνεί την απελευθερωτική επανάσταση των Ελλήνων, εκφράζει τον πόθο του κουβανέζικου λαού για τη λευτεριά του.\nΜεταξύ των ποιημάτων του που δημοσιεύτηκαν το 1857 ήταν και το ποίημα «Η πτώση του Μεσολογγίου». Ενα ηρωικό, πατριωτικό, επαναστατικό ποίημα, ύμνος στη λευτεριά. Η περιγραφή της πτώσης του Μεσολογγίου αποτελεί ύμνο στους αγωνιζόμενους για τη λευτεριά τους Ελληνες. Αν και σκλαβωμένοι, οι Ελληνες ξαναπολεμούν για να κατακτήσουν την ελευθερία. Ο ποιητής, υμνώντας την επανάσταση των Ελλήνων κατά του οθωμανικού ζυγού, την παραλλήλισε με τις απελευθερωτικές μάχες των Ελλήνων στο Μαραθώνα, στις Πλαταιές, στη Σαλαμίνα.\nΑναρτήθηκε από Οικοδόμος στις 9:50 μ.μ. Δεν υπάρχουν σχόλια:\nΕτικέτες ΚΟΥΒΑ - Λατινική Αμερική, Joaquin Lorenzo Luaces\nAndre Spire (1868-1966), γάλλος ποιητής. Βιογραφικά στοιχεία (στα αγγλικά) εδώ.\nκ’ επήγαινε σ’ επισκέψεις.\nΑλλ’ αγαπούσα πολύ τα βιβλία,\nτον ουρανό και τους διαβάτες...\n(Μετάφραση Κ. Γ. ΚΑΡΥΩΤΑΚΗΣ)\nΚ. Γ. ΚΑΡΥΩΤΑΚΗΣ – ΠΟΙΗΜΑΤΑ, Εκδόσεις ΣΥΛΛΟΓΗ, 1996\nΕτικέτες ΚΑΡΥΩΤΑΚΗΣ Κώστας, Andre Spire\nΜια κερδοφόρα επιχείρηση με την πολτοποίηση «αντεθνικών» βιβλίων, που πουλούσαν… με το κιλό σε εργοστάσια χάρτου, είχαν στήσει ασφαλίτες επί χούντας. Η επιχείρηση αυτή συνέχισε να δουλεύει για καιρό και μετά την πτώση του χουντικού καθεστώτως. Οι κατασχέσεις των βιβλίων (να σημειωθεί πως δεν είχε απαγορευτεί η κυκλοφορία τους) γινόταν παράνομα, χωρίς εντολή εισαγγελέα και τα κέρδη έμπαιναν στην τσέπη των ασφαλιτών. Την αποκάλυψη έκανε ο Ριζοσπάστης στο φύλλο της 18/10/1974. Ανάμεσα στα βιβλία που πολτοποιούνταν παράνομα ήταν το «Κομμουνιστικό Μανιφέστο», τα «Άπαντα του Λένιν» και το «Φως που καίει» του Κώστα Βάρναλη. Σύμφωνα με το ρεπορτάζ ο εργοστασιάρχης δεν αρνήθηκε ότι μια βδομάδα πριν (10 και 11/10/1974) η αστυνομία του παρέδωσε «μικροποσότητες» βιβλίων για πολτοποίηση.\nΟ συντάκτης του Ριζοσπάστη Μπάμπης Γεωργούλας γράφει:\n«Εργοστάσιο Επεξεργασίας Χάρτου, Ι. Πανόπουλου. Απέναντι στην ελιά του Πλάτωνα. Ώρα περίπου 9 το πρωί. Ένα τζιπ μπαίνει στη σούδα, περνάει τη σιδερένια πόρτα και οι ασφαλίτες βγάζουν έξω από το χώρο που είναι το καζάνι τους εργάτες. Σε λίγο φεύγουν. Είναι δυο και οπλισμένοι. Ο οδηγός περιμένει απ’ έξω. Ύστερα πάνε στα γραφεία για την πληρωμή… Η ζύγιση της ποσότητας έχει ήδη γίνει πριν τα βιβλία ριχτούν στο καζάνι.\nΜόλις φεύγουν, μπαίνουμε μαζί με τους εργάτες που δουλεύουν εκεί κοντά και βγάζουμε λίγα βιβλία μισολιωμένα. Κάτω στο πάτωμα είναι πεταμένα δυο χοντρά εξώφυλλα από πλαστικό. Απ’ έξω γράφουν «Το φως που καίει» και τα αρχικά του ιδιοκτήτη του βιβλίου Χ.Μ. Το άλλο γράφει «Το κομμουνιστικό μανιφέστο Μάρξ Ένγκελς». Τα πλαστικά εξώφυλλα σώθηκαν, τα χάρτινα εσώφυλλα έλιωσαν. Το περιεχόμενο ζει και θα ζει πάντα.»\nΣτη συνέχεια παρατίθεται ο διάλογος του δημοσιογράφου με τον εργοστασιάρχη:\nΣυντάκτης: Η πολτοποίηση γίνεται βάση κάποιας σύμβασης με το υπουργείο Δημ. Τάξεως;\nΠανόπουλος: Όχι. Απλώς μας ειδοποιούν όταν θέλουν να πολτοποιήσουν μια ποσότητα.\nΣ.: Για κάθε ποσότητα που σας παραδίνουν καταβάλλετε την κατά κιλό αξία της;\nΣ.: Στον εκάστοτε επικεφαλής της αποστολής;\nΠ.: Ναι, αλλά έχουν καιρό να μας φέρουν. Κυρίως μας φέρνει το Αλλοδαπών…\nΣ.: Μα μόλις προχτές και επί τρεις μέρες η αστυνομία σας έφερε βιβλία τα οποία πολτοποιήσατε αμεσως.\nΠ.: Ναι. Επρόκειτο για μικροποσότητες.\nΣ.: Στον επικεφαλής τα πληρώσατε;\nΣ.: Σας ευχαριστώ κ. Πανόπουλε.\nΣτη συνέχεια η εφημερίδα υπενθυμίζει πως λίγες μέρες πριν τη δημοσίευση του ρεπορτάζ είχε θέσει το θέμα υπ’ όψη της κυβέρνησης και περίμενε μια «υπεύθυνη απάντηση», και τονίζει πως η παράνομη δήμευση αυτών των βιβλίων, «φέρνει την Ελλάδα πίσω στο Μεσαίωνα».\nΚαι το ρεπορτάζ του Ριζοσπάστη κλείνει με μια καταγγελία του αναγνώστη Χρήστου Ράπτη, ο οποίος καταγγέλει ότι κατά τη σύλληψή του από την Γενική Ασφάλεια στις 16/2/1974 (δηλαδή επί χούντας) ο αστυνόμος Γεώργιος Γκάνος και ένας αστυφύλακας του κατάσχεσαν 24 τόμους βιβλίων χωρίς να του δώσουν απόδειξη.\nΣτις 20/8/1974 (δηλαδή αφού έπεσε η χούντα), ο Χ. Ρ. πήγε στον αστυνόμο Γκάνο και του ζήτησε πίσω βιβλία του. Ο Γκάνος του απάντησε πως αυτά είχαν σταλεί στο Στρατοδικείο και πολτοποιήθηκαν. Του συνέστησε κιόλας να κάνει μια γραπτή αίτηση στην Υπηρεσία Πληροφοριών της Γεν. Ασφάλειας. Ο Χ. Ρ. έκανε την αίτηση στην Υπηρεσία, όμως ο αστυνόμος Παύλου δεν τη δέχτηκε και ο αστυνόμος Τσικριμπής του είπε: «Τώρα μιλάς, που δεν μπορούμε να σε κατεβάσουμε στο υπόγειο»…\nΑναρτήθηκε από Οικοδόμος στις 8:16 μ.μ. Δεν υπάρχουν σχόλια:\nΕτικέτες "Γράφει ο ΟΙΚΟΔΟΜΟΣ", ΒΑΡΝΑΛΗΣ Κώστας\nΚατερίνα Γώγου: Καμιά φορά\nΌμως πρέπει να ΄χει περάσει πολύς καιρός\nκι οι φίλοι μου με φοβούνται.\nΣτο βίντεο ακούγεται η ποιήτρια:\nΑναρτήθηκε από Οικοδόμος στις 4:39 μ.μ. 1 σχόλιο:\nΕτικέτες "οι ποιητές διαβάζουν", ΓΩΓΟΥ Κατερίνα\nLászló Aba-Szőcs: Getting Naked\n(ΜΕ ΤΟ ΠΡΟΣΩΠΟ ΣΤΟΝ ΤΟΙΧΟ)\nΑναρτήθηκε από Οικοδόμος στις 10:49 μ.μ. Δεν υπάρχουν σχόλια:\nΟ Γιοσέφ Ελιγιά, προσωπικότητα των Γραμμάτων μας από τις πιο λαμπρές του μεσοπολέμου, ανήκει σε δύο ρεύματα που ενώνονται με το γενικό προοδευτικό κοινωνικό κίνημα της δεκαετίας 1920 - 1930: Το πολιτικό αντιεθνικιστικό εβραϊκό και το πνευματικό, ιδεολογικό. Και τα δύο αυτά ρεύματα ήταν το ίδιο δυναμικά. Ενας ανανεωτικός αέρας φυσούσε και ξεσήκωνε τις εβραϊκές συνοικίες των πόλεων της Θεσσαλίας και της Επτανήσου, των Ιωαννίνων και της Θεσσαλονίκης. Η εβραϊκή φτωχολογιά απαλλασσόταν από τις παμπάλαιες θρησκευτικές και ειδωλολατρικές προκαταλήψεις και προσχωρούσε με ενθουσιασμό στη στρατιά των επαναστατημένων προλετάριων της πόλης και της υπαίθρου.\nΟι στόχοι του εργατικού κινήματος δεν ήταν μόνο πολιτικοί ούτε μόνο οικονομικοί. Το ανέβασμα του πνευματικού επιπέδου των μαζών ήταν από τα επίμονα αιτήματά του. Το κίνημα για την πνευματική αφύπνιση της επαρχίας δέχτηκε τη μεγαλύτερη βοήθεια από τις οργανώσεις σε όλη την Ελλάδα του ΚΚΕ και της Κομμουνιστικής Νεολαίας. Οι κομμουνιστικές εφημερίδες και τα περιοδικά διαβάζονταν από τους νέους με απληστία. Το ίδιο και τα βιβλία των κομμουνιστών και των προοδευτικών διανοουμένων.\nΜέσα σ' ένα τέτοιο κλίμα, ανδρώθηκε ο Γιαννιώτης ποιητής και εβραιολόγος και μέσα σ' αυτό διαμορφώθηκε η προσωπικότητα και η σκέψη του. Αυτό φαίνεται από τη δράση του μέσα στο προοδευτικό κίνημα και από τα πρώτα του ποιήματα. Στο αθηναϊκό περιοδικό "Κριτική και Τέχνη" (1925) βρίσκουμε δημοσιευμένο το παρακάτω ποίημα με τον τίτλο "Το Τορά μας" (O Νόμος μας).\nστ' αραχνιασμένα σας "Ταλμούντ" τα παλαιικά σκυφτοί\nΩ αδέρφι που σε μάγεψε το αρχαίο σου "μεγαλείο".\nΑναρτήθηκε από Οικοδόμος στις 8:41 μ.μ. 1 σχόλιο:\nΕτικέτες "βιογραφικά στοιχεία", ΕΛΙΓΙΑ Γιοσέφ\nΈργο του Fernando Botero\nέτσι αργούν κ’ οι λέξεις ν' ακονιστούν σε λόγο.\n«Ευθύτης οδών», Αθήνα, Homo Humanus 1959.\nΤο ποίημα έκανε τραγούδι ο Κώστας Γρηγοριάδης, που εκτός από καταξιωμένος σκιτσογράφος, είναι μουσικός και τραγουδάει όμορφα. Αυτό το τραγούδι όσες περισσότερες φορές το ακούω, τόσο περισσότερο μου αρέσει.\nΑναρτήθηκε από Οικοδόμος στις 1:40 μ.μ. Δεν υπάρχουν σχόλια:\nΕτικέτες "Γράφει ο ΟΙΚΟΔΟΜΟΣ", "τον λόγο έντυσαν οι νότες", ΑΛΕΞΑΝΔΡΟΥ Αρης\n«Να αυτοβιογραφηθώ! Δεν υπάρχει πιο δυσάρεστο πράμα από το να προκαλείς ο ίδιος τα θλιβερά σου περασμένα, τωρινά (και μελλούμενα!) τη στιγμή που μάταια προσπαθώ να τα διώξω από την ψυχή μου και τη μνήμη μου. Κουράγιο λοιπόν! Πρέπει να γεννήθηκα στα 1883 γιατί βαφτίστηκα στις 14 του Φλεβάρη του 1884. Έχω την επίσημη βεβαίωση της εκκλησίας ‘Κοίμησης της Θεοτόκου’ στον Πύργο της Ανατολικής Ρωμυλίας».\nΑναρτήθηκε από Οικοδόμος στις 6:34 μ.μ. Δεν υπάρχουν σχόλια:\nαγάπη που σε λέγαμ’ Αντιγόνη.\nΜε νότες έντυσε ο Θάνος Μικρούτσικος. Τραγούδησαν πολλοί αυτό το τραγούδι, όμως ένας ήταν αυτός που το «είπε»:\nΑναρτήθηκε από Οικοδόμος στις 11:38 π.μ. Δεν υπάρχουν σχόλια:\nΕτικέτες "τον λόγο έντυσαν οι νότες", ΑΛΚΑΙΟΣ Άλκης, Μικρούτσικος Θάνος\nΈνας γέρος σταμάτησε στη γωνιά καθώς πήρε να βρέχει.\nΘλιβερός, ετοιμόρροπος γέρος, σα φτιαγμένος από ένα σωρό\nπου άρχισαν κιόλας να μουσκεύουν κάτω απ' τη βροχή,\nθε μου, τα χαρτιά λιώνουν - μια ομπρέλα, λοιπόν, ηλίθιοι,\nχαρτιά από εξώσεις, κατασχέσεις, δικογραφίες δολοφόνων,\nαποδείξεις από πανάρχαια χρέη και ξεθωριασμένα χειρόγραφα λησμονημένων ποιητών.\nΚαι πάντα η βροχή ήρεμη, σιωπηλή,\nτυλίγοντας τον κόσμο σ’ ένα γκρίζο, κουρελιασμένο πανί\nσαν ένα χέρι που το 'κοψαν και παν να το θάψουν.\nΉρεμη, ταπεινή βροχή, γεμάτη συχώρεση.\n(Ποιήματα 1958-1964). Από το βιβλίο «Υάκινθοι, βιολέτες και ηλιοτρόπια», μια επιλογή ποιημάτων από το ΓΙΑΝΝΗ ΚΟΝΤΟ, εκδ. ΚΕΔΡΟΣ 2008\nΑναρτήθηκε από Οικοδόμος στις 4:00 μ.μ. Δεν υπάρχουν σχόλια:\nFederico García Lorca - Σονέτο του γλυκού παραπόνου (+ENG, ESP)\nΤο 'Σονέτο του γλυκού παραπόνου' είναι ένα ερωτικό ποίημα του Φεντερίκο Γκαρσία Λόρκα, από την ποιητική συλλογή του Σονέτα του σκοτεινού έρωτα. Ο έρωτας και η εξάρτηση της αγάπης είναι ανάμεσα στα αγαπημένα θέματα που παρουσιάζει ο Λόρκα στα ποιήματα του.\nΟ ποιητής παρουσιάζει τον έρωτα ως ανάγκη, ως το απόλυτο που κάνει το σώμα και το πνεύμα να αναπνέουν ελεύθερα, αλλά ταυτόχρονα είναι και η αιτία των μεγαλύτερων δεινών και του μεγαλύτερου πόνου στη ζωή.\nΤα σονέτα του σκοτεινού έρωτα έχουν ως πρώτη ύλη το θρήνο του ποιητή για τον σύντροφο του που έχασε, και που άφησε την αίσθηση ενός ανολοκλήρωτου έρωτα.\nΕτικέτες "τον λόγο έντυσαν οι νότες", Federico García Lorca


Ολυμπιακός: Και Πέπε και Βινάγκρε και Μπρούμα με Απόλλωνα! - Fosonline\nΠέμπτη, 29 Οκτωβρίου 2020 00:09\nΟ Πέδρο Μαρτίνς ανοίγει το ροτέισον στον επερχόμενο αγώνα του Σαββάτου (15.00) με τον Απόλλωνα, έχοντας στο μυαλό του και το ματς της επόμενης εβδομάδας στο Μάντσεστερ κόντρα στην τοπική Σίτι.\nΤο ματς του «Ντραγκάο» ανήκει πια στο παρελθόν και όσο κι αν στον Ολυμπιακό είναι εύλογα «σκασμένοι» για τον τρόπο με τον οποίο ήρθε η ήττα από την Πόρτο, είναι υποχρεωμένοι να κοιτάξουν μπροστά και στον αγώνα πρωταθλήματος που ακολουθεί με αντίπαλο τον Απόλλωνα Σμύρνης.\nΟι Πειραιώτες υποδέχονται τους «κυανόλευκους» στο Φάληρο το προσεχές Σάββατο (31/10, 15.00) και φυσικά στοχεύουν αποκλειστικά σε άλλη μία νίκη στο πρωτάθλημα της Super League, ωστόσο ο Πέδρο Μαρτίνς είναι υποχρεωμένος να διαχειριστεί προσεκτικά το ρόστερ του, δεδομένου ότι ο Ολυμπιακός έχει ξανά ταξίδι την επόμενη Δευτέρα.\nΜετά την Πορτογαλία η ομάδα του Πειραιά θα μεταβεί στην Αγγλία την προσεχή Δευτέρα, αφού την Τρίτη θα κληθεί να δώσει δεύτερο συνεχόμενο εκτός έδρας παιχνίδι για το Champions League, αυτή τη φορά στην έδρα της Μάντσεστερ Σίτι. Εύλογα, λοιπόν, ο Μαρτίνς προτίθεται να ξεκουράσει παίκτες το Σάββατο, ώστε να τους έχει «φρέσκους» -στο μέτρο του δυνατού- στον αγώνα του Μάντσεστερ.\nΣτο πλαίσιο του ροτέισον, λοιπόν, στο ματς με τον Απόλλωνα ο Πορτογάλος πρόκειται να δώσει χρόνο συμμετοχής στους... νεοφερμένους της ομάδας, οι οποίοι είναι φανερό ότι χρειάζονται παιχνίδια στα πόδια τους ώστε να προσαρμοστούν και να φορμαριστούν. Οι Μπρούμα, Βινάγκρε και Πέπε θα πρέπει να θεωρούνται δεδομένοι για τον συγκεκριμένο αγώνα και μάλιστα είναι πιθανό να τους δούμε και στο αρχικό σχήμα των «ερυθρόλευκων».\nΜπαντής: «Μεγάλο μερίδιο ευθύνης η διοργανώτρια αρχή»\nΕν υπνώσει το βόλεϊ στην Ελλάδα-Νεότερα εντός των ημερών


Νέος διαδικτυακός τόπος www.pem.gr | ΠΕΜ - Πανελλήνια Ένωση Μεταφραστών\nΑρχική » Μη κατηγοριοποιημένο » Νέος διαδικτυακός τόπος www.pem.gr\nΗ Πανελλήνι α Ένωση Μεταφραστών (ΠΕΜ) αλλάζει σελίδα και ανανεώνει το διαδικτυακό της προφίλ. Με μοντέρνο σχεδιασμό και φρέσκο περιεχόμενο, ο νέος μας διαδικτυακός τόπος προσφέρει μια ευχάριστη εμπειρία πλοήγησης σε μέλη και μη.\nΤο pem.gr είναι το πρώτο ιστορικά έργο της ΠΕΜ με διαδικασίες διαχείρισης έργου υπό την αιγίδα του Project Management Office της Ένωσης. Το έργο ολοκληρώθηκε από ομάδα εργασίας αποτελούμενη από τακτικά, δόκιμα και συμβουλευτικά μέλη.\nΤον σχεδιασμό ανέλαβε ο γραφίστας Χρήστος Τσολερίδης (Oxford Design Studio) και την υλοποίηση οι developer Νικόλας Ρώσσης (Istomedia) και Ηλίας Φυλακτού (Datakey). Υπεύθυνοι για τη συγγραφή και επιμέλεια των κειμένων ήταν συνάδελφοι μεταφραστές που ασχολούνται με την ψηφιακή κειμενογράφηση.\nΜετά από σχεδόν 12 μήνες σκληρής δουλειάς, σας παρουσιάζουμε την πρώτη έκδοση του νέου μας διαδικτυακού τόπου.\nΜέσα στους επόμενους μήνες, το pem.gr θα εμπλουτιστεί με ακόμη περισσότερα εργαλεία και δυνατότητες, σε δύο διαδοχικές εκδόσεις:\nmyPEM – προσωπικός λογαριασμός για όλα τα μέλη με πρόσβαση στο online προφίλ τους καθώς και σε μια σειρά από δυνατότητες και εφαρμογές, 24 ώρες το 24ωρο.\nΕγγραφή online – υποψήφια μέλη θα μπορούν να κάνουν εγγραφή εύκολα και γρήγορα μέσα από το pem.gr.\nΑνακαλύψτε το νέο πρόσωπο της ΠΕΜ!


Οι τραπεζίτες άρχισαν το μοίρασμα των κονδυλίων του ταμείου ανάκαμψης!!!!Προτεραιότητα στις...''Πράσινες'' επενδύσεις!!!\nPrev Πλειστηριασμοί και κατασχέσεις : Τι ισχύει για πυρόπληκτους !!!12 August 2021Next Φωτιές: Προσεχώς μεζονέτες…ανεμογεννήτριες και ”επενδύσεις”!!!12 August 2021\nΟι τραπεζίτες άρχισαν το μοίρασμα των κονδυλίων του ταμείου ανάκαμψης!!!!Προτεραιότητα στις…”Πράσινες” επενδύσεις!!!\n12/08/2021in ΤΡΑΠΕΖΙΚΑ 0 Comments 0 Likes\nΆλλωστε οι τρεις κανόνες πλαίσιο της ΕΚΤ, που ήρθαν στο φως της δημοσιότητας, αλλάζουν τα δεδομένα για τις τράπεζες από το πόση ρευστότητα θα απολαύσουν μέσω της Αρχής μέχρι τι κεφάλαια θα απαιτηθούν για τις χρηματοδοτήσεις στις οποίες οι τελευταίες θα προβούν.\nΈτσι, μοιραία πρώτη προτεραιότητα λαμβάνουν στις επαφές με τους πελάτες τους τα «πράσινα» δάνεια που με τον έναν ή το άλλον τρόπο -λόγω και της κλιματικής αλλαγής που επιφέρουν οι πρόσφατες πυρκαγιές- έρχονται πρώτα στις προτεραιότητες διοχέτευσης πόρων του Ταμείου.\nΟι προτεραιότητες της Ευρωπαϊκής Κεντρικής Τράπεζας προς την ίδια κατεύθυνση δημιουργούν ξεχωριστή ευθύνη στο ελληνικό τραπεζικό σύστημα, το οποίο, πολύ σύντομα, θα πρέπει να ραπορτάρει σημαντικά θέματα στην ΕΚΤ γύρω από την πράσινη ανάπτυξη.\nΗ Ευρωπαϊκή Κεντρική Τράπεζα έχει συμφωνήσει σε έναν φιλόδοξο χάρτη πορείας για το πώς θα ενσωματώσει στο έργο της τις εκτιμήσεις της για την κλιματική αλλαγή.


Η probunkers ζητά προσφορές για σχεδιασμό και παραγωγή 7 σκαφών ανεφοδιασμού πλοίων με LNG - Ανάλυση - EBR\nΠρόσω ολοταχώς για την εφαρμογή του φιλόδοξου project της εταιρείας. Μια επενδυτική ευκαιρία παγκόσμιας κλάσης\nΣύμφωνα με τον σχεδιασμό που υπάρχει, η probunkers θα σχεδιάσει, θα ναυπηγήσει και θα διαχειρίζεται ένα στόλο από μοντέρνα και φιλικά προς το περιβάλλον σκάφη για ανεφοδιασμό πλοίων με καύσιμο LNG, που θα καλύψει τις διαρκώς μεταβαλλόμενες ενεργειακές ανάγκες της παγκόσμιας ναυτιλιακής βιομηχανίας.\nΑθήνα, 4 Μαρτίου 2019 - Η probunkers, η νέα και ταχύτατα αναπτυσσόμενη εταιρεία που φέρνει το μέλλον του bunkering σήμερα, πραγματοποιεί ένα ακόμα βήμα προς την ολοκλήρωση του φιλόδοξου project της για ένα παγκόσμιο δίκτυο ανεφοδιασμού πλοίων με καύσιμο LNG, προσκαλώντας τις εταιρείες του χώρου να καταθέσουν προτάσεις για το σχεδιασμό του στόλου της από σκάφη ανεφοδιασμού πλοίων.\nΣτην παρούσα φάση, η εταιρεία ενδιαφέρεται για την άμεση παραγωγή επτά (7) σκαφών εφοδιασμού πλοίων με καύσιμο LNG (LNGBV), τα οποία θα δραστηριοποιούνται σε διάφορα λιμάνια ανά τον κόσμο. Γι’ αυτό, προσκαλεί τις εταιρείες του χώρου να καταθέσουν αρχικές προτάσεις σχεδιασμού, μαζί με περιγραφή προδιαγραφών βάσει του Γενικού Κανονισμού για τα σκάφη αυτού του τύπου.\nΗ probunkers Holding ιδρύθηκε το 2017 στην Κύπρο. Η διοικητική έδρα της βρίσκεται στην Αθήνα.\nΗ εταιρεία θα έχει το μετοχικό έλεγχο σε έναν όμιλο εταιρειών που θα δραστηριοποιούνται στους τομείς της ναυτιλίας και της ενέργειας. Το ναυτιλιακό τμήμα θα σχεδιάσει, θα ναυπηγήσει και θα διαχειρίζεται ένα στόλο πλοίων ανεφοδιασμού με καύσιμο LNG.\nΘα πρόκειται για ναυτιλιακές εταιρίες που θα ανήκουν κατά 100% στην probunkers Holding. Οι εμπορικές εταιρείες του ομίλου θα ανήκουν, επίσης, πλήρως στην εταιρεία συμμετοχών.\nΤο εμπορικό τμήμα θα έχει παρουσία και θα λειτουργεί σε επτά περιοχές ανά την υφήλιο, μέσω τοπικών υποκαταστημάτων. Κάθε ένα από αυτά θα περιλαμβάνει τμήματα διοίκησης και πληρωμάτων, τα οποία θα εποπτεύονται και θα υποστηρίζουν τα τρία βασικά περιφερειακά γραφεία, με τμήματα πωλήσεων και εξυπηρέτησης πελατών.


πρωτοβουλία ενάντια στις βλαπτικότητες: Η “ΕΛΛΗΝΙΚΟΣ ΧΡΥΣΟΣ” και η νεκραναστημένη “TVX HELLAS” συναντιούνται στα …αμπέλια των Σκουριών\nΤα πράγματα έδεσαν με τη δημοσίευση του ΦΕΚ 2882/25.5.2012, όπου εμφανίζεταιο κ. Αθανάσιος Φελώνης ως το νέο μέλος του Διοικητικού Συμβουλίου της ΕΛΛΗΝΙΚΟΣ ΧΡΥΣΟΣ, αγκαλιά με τον κ. Πέτρο Στρατουδάκη και τον κ. Δημήτρη Κούτρα, Πρόεδρο της HELLAS GOLD. Επισημαίνουμε ότι Δήμαρχος της περιοχής στην οποία αγοράστηκαν τα “αμπέλια” είναι ο Χρήστος Πάχτας.\nΕτικέτες Ελληνικός Χρυσός, antigold, TVX HELLAS


Δ.Α.Σ.ΩΡΑΙΟΚΑΣΤΡΟΥ: ΕΚΔΡΟΜΗ ΠΟΔΟΣΦΑΙΡΟΥ ΣΤΟΝ ΚΟΛΙΝΔΡΟ\nΜε μεγάλη επιτυχία ολοκληρώθηκε η εκδρομή στον Κολινδρό ,στην οποία τα μικρά τμημάτα ποδοσφαίρου του Συλλόγου μας συμμετείχαν στους αγώνες.\nΣυμμετείχαν τα τμήματα bambibi , prejunior και junior. Τα παιδιά συνόδευαν οι προπονητές του Συλλόγου κ. Κούντης Δημήτρης, κ. Ντάρος Παναγιώτης, κ. Καπασακάλης Τάσος καθώς και εκ μέρους της Διοίκησης ο Γεν. Γραμματέας του Συλλόγου κ. Μπάτος Στέργιος.\nΜετά τους αγώνες ποδοσφαίρου ακολούθησε γεύμα στο οποίο συμμετείχαν όλα τα παιδιά και οι προπονητές.\nΑναρτήθηκε από Δ.Α.Σ.Ωραιοκάστρου στις 20:13


«Τρέχουν» τα έργα οδοφωτισμού αλλά με «σκιές» στους διαγωνισμούς | Business Daily\nΜέσα σε λίγες ημέρες προκηρύχθηκαν έργα οδοφωτισμού άνω των 100 εκατ. ευρώ με τα μισά να αφορούν τον δήμο Αθηναίων και τα υπόλοιπα τους δήμους Σαλαμίνας, Μυτιλήνης και Βόρειας Λέσβου.\nΌμως στην αγορά κατασκευών και ενέργειας εξακολουθούν να συζητούν την υπόθεση περίπου 10 δήμων, οι οποίοι τον τελευταίο καιρό επέλεξαν τον ίδιο μελετητή για να προετοιμάσει τα τεύχη δημοπράτησης των έργων αναβάθμισης του οδοφωτισμού. Και, κατά σύμπτωση, σε όλους τους διαγωνισμούς επικράτησε ο ίδιος ανάδοχος εν μέσω καταγγελιών για «φωτογραφικές» ρυθμίσεις οι οποίες, όμως, δεν συγκίνησαν κανέναν.\nΟ πίνακας από τον οποίο προκύπτει πως σε πλήθος διαγωνισμών που προετοίμασε ο συγκεκριμένος σύμβουλος επικράτησε ο ίδιος ανάδοχος έφτασε μέχρι τη Βουλή. Αλλά στη σχετική συζήτηση ο ερωτών βουλευτής του ΣΥΡΙΖΑ και πρώην υπουργός Παν. Σκουρλέτης «αρπάχτηκε» με τους εκπροσώπους της κυβέρνησης επειδή δήθεν ιδιωτικοποιούν τον οδοφωτισμό! Επί των ημερών του ΣΥΡΙΖΑ ξεκίνησαν πάντως οι διαγωνισμοί οδοφωτισμού με συμβάσεις ενεργειακής απόδοσης (ΣΕΑ) ή ως παραδοσιακές εργολαβίες. Και από τότε υπάρχουν καταγγελίες για «φωτογραφικούς» όρους προς όφελος συγκεκριμένων αναδόχων.\nΔεν είναι τυχαίο πως πριν από λίγες εβδομάδες κλιμάκια της Επιτροπής Ανταγωνισμού πραγματοποίησαν εφόδους στις εγκαταστάσεις εταιρειών που συμμετέχουν τα τελευταία χρόνια στους διαγωνισμούς οδοφωτισμού. Το πόρισμα της Επιτροπής θα χρειαστεί χρόνια και στην αγορά υποστηρίζουν πως κάτι πρέπει να γίνει προκειμένου να φύγει η «ρετσινιά». Πάντως εξακολουθούν να βγαίνουν τα... μεγάλα μαχαίρια, καθώς πρόσφατα μετά από προσφυγές της Globiled ακυρώθηκε διαγωνισμός που προωθούσε η περιφέρεια Ηπείρου, προϋπολογισμού 15 εκατ. ευρώ, για τον οδοφωτισμό της πόλης των Ιωαννίνων.\nΜε ενδιαφέρον αναμένονται τα σχήματα που θα εμφανιστούν στις 9 Νοεμβρίου, αν δεν υπάρξει παράταση, στο μεγαλύτερο διαγωνισμού οδοφωτισμού, ύψους 53,6 εκατ. ευρώ, που προωθεί ο δήμος Αθηναίων. Το έργο αφορά στην εγκατάσταση και συντήρηση περίπου 44.000 φωτιστικών σωμάτων τεχνολογίας LED, ενώ ο ανάδοχος θα εγκαταστήσει και θα λειτουργήσει σύστημα τηλεδιαχείρισης του φωτισμού στους δρόμους της πόλης.


ΣΕΙΣΜΟΣ ΙΟΝΙΟ – 24ωρο\nΝέος σεισμός σημειώθηκε στο Ιόνιο. Μετά τη Κέρκυρα σειρά πήρε η Ζάκυνθος. Ο σεισμός που σημειώθηκε στη Ζάκυνθο είχε μέγεθος 3,5 βαθμούς της κλίμακας Ρίχτερ, επίκεντρο εντοπίζεται 30χλμ νοτιοδυτικά του νησιού και είχε εστιακό βάθος 10χλμ. Να σημειωθεί ότι ο σεισμός έγινε …\nΣείσμος ΤΩΡΑ στην Κέρκυρα\nΣεισμός: Σεισμική δόνηση 4 βαθμών της κλίμακας Ρίχτερ σημειώθηκε ανοικτά της Κέρκυρας το μεσημέρι της Τετάρτης. Συγκεκριμένα σύμφωνα με την αυτόματη λύση του Γεωδυναμικού Ινστιτούτου, ο σεισμός ήταν 4 Ρίχτερ. Το επίκεντρο του σεισμού βρίσκεται 30 χλμ νότια της Κέρκυρας και …


Ο ηρωικός εισαγγελέας Πεπόνης πετά το γάντι στο πολιτικό σύστημα: "Καθήστε στο σκαμνί τον Παπανδρέου"\n22/08/2012 - 0:30πμ\nΣύμφωνα με ασφαλέστατη πηγή, ο άξιος λειτουργός της δικαιοσύνης Γρηγόρης Πεπόνης, μετά την μαραθώνια κατάθεση του κυρίου Ρουμελιώτη, φώτισε τις τελευταίες σκοτεινές πτυχές της υπόθεσης και ενεργοποιεί το άρθρο 86 του Συντάγματος πετώντας το γάντι στο πολιτικό σύστημα. Ένα πολιτικό σύστημα που σέρνεται ενώπιον των ευθυνών του από την ασκητική μορφή με την γρανιτένια θέληση που παραπέμπει σε πολεμιστή ομηρική έπους.\nΧτύπημα χωρίς δισταγμό: “Σας δίνω την ευκαιρία να επιδείξετε πολιτική συνέπεια και\nανδροπρέπεια”. Και εδώ δεν υπάρχουν υπεκφυγές, δεν υπάρχουν τεθλασμένες.\nΤο ερώτημα έχει μόνο μία ευθεία απάντηση: Κύριε Σαμαρά, δεσμευθήκατε για εξεταστική ώστε να διερευνηθεί το πως φτάσαμε στο μνημόνιο. Ο Έλληνας εισαγγελέας σας γλιτώνει από την οπερέτα των διαβουλεύσεων με τους κυβερνητικούς εταίρους και σας στέλνει τον φάκελλο με το όνομα “Γιώργος Παπανδρέου” στο εξώφυλλο. Θα προχωρήσετε; Τυχόν αρνητική απάντηση σημαίνει κουρέλιασμα του Συντάγματος. Το ίδιο ισχύει για κάθε Έλληνα βουλευτή που θα κληθεί να αποδείξει εάν η Ελληνική δημοκρατία θα επιβιώσει ή θα συντριβεί υπό το βάρος ατομικών αμαρτιών που η απόπειρα συγκάλυψης θα τις μετατρέψει αυτόματα σε συλλογικές.\nΤο “Μα θα καταστρέψεις το Έθνος σου” που ξεστόμισε έντρομος ακόμα και ο απεχθής παγκόσμιος τοκογλύφος, ας ηχήσει σαν καμπάνα σε κάθε πολιτικό έρμαιο βαλίτσας ή “τηλεοπτικής παραγωγής”. Όποιος πρόδωσε αυτό το Έθνος κονιορτοποιήθηκε στην ατσάλινη περιστροφή χιλιάδων χρόνων Ελληνικής πνοής.\nΤο μηνυμα του Νίκου Παναγιωτοπουλου για την 28η Οκτωβρίου


Καθημερινές είναι ξανά οι ειδήσεις για πρόσφυγες που εγκαταλείπονται στον Έβρο ή το Αιγαίο στην πλειοψηφία τους γυναικόπαιδα, ενώ η περίπτωση του πλοίου Aquarius ανέδειξε για μιαν ακόμη φορά την απανθρωπιά της Ευρώπης.\nΣυγκλονιστικά τα στοιχεία που και φέτος παρουσίασε ο ΟΗΕ με αφορμή την Παγκόσμια ημέρα προσφύγων (20-6-2018). Παγκόσμια ο αριθμός των προσφύγων αυξήθηκε κατά 2.9 εκατομμύρια, δηλαδή στο τέλος του 2017 68,7 εκατομμύρια άνθρωποι (από τους οποίους το 52% είναι παιδιά κάτω των 18 ετών) αναγκάστηκαν να μεταναστεύσουν μόνο λόγω πολέμου ή γενικευμένης βίας, (δεν υπολογίζεται ο αριθμός των οικονομικών μεταναστών) ανεβάζοντας σε νέο ρεκόρ τον αριθμό της παγκόσμιας μετανάστευσης.\nΚατά το 2017, μόνο 5 εκατομμύρια πρόσφυγες επέστρεψαν στις πατρίδες τους, όταν 16,2 εκατομμύρια είναι οι νέοι εκτοπισμένοι (44.400 κάθε μέρα), οι οποίοι επιβαρύνουν περισσότερο ορισμένα κράτη, όπως ο Λίβανος στον οποίο 1 στους 6 κατοίκους είναι πρόσφυγας (για την Ιορδανία είναι 1/14 και για την Τουρκία 1/23). Στην Ελλάδα (δύο χρόνια μετά το ρεκόρ του 1 εκατομμυρίου αφίξεων) κατά το 2017 έφθασαν 29.595 νέοι μετανάστες σε σύνολο 171.635 για όλη την Ευρώπη.\nΤο 68% των μεταναστών προέρχονται από 5 κράτη (Συρία, Αφγανιστάν, Σουδάν, Μυανμάρ, Σομαλία), ενώ οι χώρες υποδοχής είναι η Τουρκία (που φιλοξενεί 3,5 εκατομμύρια μετανάστες) το Πακιστάν, η Ουγκάντα, ο Λίβανος, το Ιράν, και τέλος το μόνο πλούσιο κράτος, η Γερμανία (με 970.700).\nΤα παιδιά αποτελούν την πλέον ευάλωτη ομάδα. Για πρώτη φορά ο ΟΗΕ καταγράφει τα ασυνόδευτα παιδιά, που παγκόσμια ανέρχονται σε 173.800 (στην Ελλάδα καταγράφηκαν 2.300, παραδόξως ακριβώς όσα και στην Τουρκία).\nΓια να γίνει αντιληπτό το μέγεθος των αλλαγών λόγω της μετανάστευσης υπενθυμίζουμε ότι παγκόσμια ο ανθρώπινος πληθυσμός είναι 7,3 δις και μόλις 1 δις είναι το άθροισμα των κατοίκων της Β. Αμερικής και της Ευρώπης.\nΟι πλούσιες χώρες, οι οποίες και ευθύνονται για τους τοπικούς πολέμους, είτε επειδή τους υποκινούν για τα δικά τους γεωπολιτικά συμφέροντα, είτε επειδή πλουτίζουν πουλώντας όπλα συχνά και τις δύο αντιμαχόμενες πλευρές, αρνούνται να δεχθούν τους πρόσφυγες που προκάλεσαν, εκτός αν τους χρειάζονται για γα τους εκμεταλλευτούν σαν φθηνό εργατικό δυναμικό.\nΥπάρχει ένας φαύλος κύκλος από απάνθρωπους κυβερνήτες (Τραμπ) και τρομοκρατημένων δυτικών πολιτών, που για να μη χάσουν τα προνόμια τους υποστηρίζουν πολιτικούς και παρατάξεις που επιστρέφουν την ανθρωπότητα στο Μεσαίωνα.\nΗ αλληλεγγύη περιορίζεται και η απανθρωπιά εκλογικεύεται. Ο πρόσφυγας δεν θεωρείται άτομο με τα ίδια δικαιώματα. Συχνά αφού γίνει αντικείμενο εκμετάλλευσης, διώκεται σαδιστικά (περίπτωση του εμπρησμού στη Μανωλάδα). Τα προσφυγόπουλα μπορεί να τα χαϊδεύουμε σαν αδέσποτα ζωάκια ή να τους δίνουμε ελεημοσύνη στις γιορτές της UNISEF, αλλά δυσανασχετούμε όταν πηγαίνουν στο ίδιο σχολείο με τα δικά μας παιδιά. Δεν είμαστε χειρότεροι ή καλύτεροι από τους παππούδες μας κατά της διάρκεια της προσφυγιάς από τη Μικρασία, γιατί ο φόβος είναι ένστικτο, ενώ ο οίκτος πολιτισμική κατάκτηση και γιαυτό η προστασία κάθε αδύναμου πρέπει να μην εναπόκειται στην καλή θέληση του κάθε ατόμου, αλλά να προβλέπεται από το Διεθνές Δίκαιο και να επιβάλλεται από διεθνείς θεσμούς. Αν και αρκετοί κατηγορούν τον ΟΗΕ για ανεπάρκεια επιβολής των ψηφισμάτων του, στον τομέα των προσφύγων αποτελεί σήμερα τη μόνη αξιόπιστη λύση.\nΔεν είμαστε πλέον στον πρώτο χρόνο της προσφυγικής κρίσης και η πολιτισμένη Ευρώπη θα έπρεπε να έχει ήδη δημιουργήσει, δομές και κοινούς νόμους για το φαινόμενο, που δεν πρόκειται να σταματήσει, όσο οι πόλεμοι και η πείνα συνεχίζονται. Παρ’ ότι χρειάζεται να θεσπισθούν κανόνες για την προστασία των γηγενών και της πολιτιστικής κληρονομιάς κάθε έθνους, ο ρατσισμός και το κλείσιμο των συνόρων δεν είναι η λύση, ειδικά για τη γηρασμένη μας ήπειρο. Η Ευρώπη κατά τη μακραίωνη ιστορία της έζησε πολλές πληθυσμιακές ανακατατάξεις, που τη διαμόρφωσαν σε μια ανεκτική και προοδευτική ενότητα και έτσι πρέπει να διατηρηθεί.


ΤΟΠΙΚΟ: Η «υπομονή» είναι το προσωνύμιο του | RethNea.gr\nΣΤΗ ΔΟΞΑ Ο ΤΕΡΜΑΤΟΦΥΛΑΚΑΣ ΜΑΡΚΟΣ ΠΟΛΙΟΥΔΑΚΗΣ\nΕίναι από τους τερματοφύλακες που, αναμφισβήτητα θα μπορούσε να έχει κάνει περισσότερα πράγματα. Προτιμάει όμως να παραμένει εκτός πρώτης προβολής… Έτσι είναι και σαν άνθρωπος. Όμως ούτε η ηλικία τον έχει πάρει πίσω (25 χρονών είναι), ούτε πολύ περισσότερο το γεγονός πως μετράει λίγες συμμετοχές τα τελευταία χρόνια στις ομάδες που αγωνίστηκε (Ρεθυμνιακό, Άρη).\nΞέρει ωστόσο, το μεγαλύτερο μυστικό που κρύβεται πίσω από τον καθένα που φοράει γάντια τερματοφύλακα, την υπομονή και τη δουλειά.\nΟ Μάρκος Πολιουδάκης είναι τέτοιος τύπος. Από τη Δόξα όπου αγωνιζόταν μικρός ως τον Άρη και τον Ρεθυμνιακό, ομάδες με τις οποίες έκανε πρωταθλητισμό, έμαθε να συναγωνίζεται και όχι να ανταγωνίζεται τους άλλους κίπερς. Ακόμα κι αν γνώριζε πολλές φορές ότι εκείνοι που παίζουν για κάποιον μικρό ή μεγάλο λόγο, βρίσκονται ένα ή μισό κλικ πιο μπροστά από αυτόν, όχι μόνο δεν τον «χαλούσε» αλλά γινόταν ταυτόχρονα «ένα» με την ομάδα γιατί μπροστά υπήρχε μια κοινή ανάγκη. Το καλό της ομάδας.\nΣτον Άρη δοκιμάστηκε αρκετά με τον πρωταθλητισμό πολλές φορές να μοιάζει αμείλικτος. Αργότερα, όταν του δίνονταν η ευκαιρία να παίξει –ιδίως με τον Ρεθυμνιακό- την αξιοποίησε σε αρκετά μεγάλο βαθμό. Όσο έπαιξε βέβαια…\nΠέρυσι στη Γ’ Εθνική, τέτοια (ευκαιρία) δεν του δόθηκε. Δήλωνε όμως πάντοτε το «παρών» στις προπονήσεις. Δεν είναι άλλωστε από αυτούς που του αρέσουν τα «έτοιμα».\nΣτη Δόξα επιστρέφει και θέλει να μπει με λογική και φυσικά με την δύναμη της δουλειάς που έκανε όλο αυτό το διάστημα. Όχι άμεσα… Δεν είναι άλλωστε του ενθουσιασμού παίκτης.\nΤον ακολουθεί η λογική, η δουλειά και με το γεγονός ότι –ο θεός να τον έχει δυνατό- θα έχει όλον τον χρόνο να τον βαρεθούμε να τον βλέπουμε στα γήπεδα φορώντας τη φανέλα με το Νο1. Η Δόξα τον ξαναπιστεύει και τον ανακοίνωσε…\n«Η ΑΕ Δόξα Πλατανέ ανακοινώνει την απόκτηση του τερματοφύλακα Πολιουδάκη Μάρκου από τον Ρεθυμνιακό. Μάρκο καλωσόρισες στην Δόξα και σου ευχόμαστε να έχεις μία επιτυχημένη χρονιά με υγεία πάνω από όλα.»


Ο καδής, το ΝΑΤΟ, η ΕΕ και τα ελληνοτουρκικά - Ατέχνως\nΒρίσκεστε:Ατέχνως»Απόψεις»Ο καδής, το ΝΑΤΟ, η ΕΕ και τα ελληνοτουρκικά\nΑπό iraklis3 στο Αυγ 26, 2020 Απόψεις, Προτεινόμενο\nΚατά την Τουρκοκρατία τις πολιτικές και εμπορικές υποθέσεις δίκαζε ο καδής, ο οποίος εβίαζε τις γυναίκες της αρεσκείας του (ή ασκούσε κάθε μέσο – πίεση να του «δοθούν). Αυτός ο καδής δίκαζε και τις υποθέσεις των ανθρώπων των οποίων τις γυναίκες είχε βίασε. Δίκαζε κατά το συμφέρον το δικό του, του πασά και της Υψηλής Πύλης…\nΣα να λέμε, κάτι σαν το ρόλο του ΝΑΤΟ και των Ευρωπαϊκών οργάνων σήμερα… στους οποίους η κυβέρνηση και τα άλλα αστικά κόμματα έχουν εναποθέσει την προστασία των κυριαρχικών δικαιωμάτων της χώρας.\nΣε αυτούς δηλαδή που έχουν διαλύσει χώρες, έχουν αλλάξει σύνορα και έχουν δολοφονήσει εκατοντάδες χιλιάδες ανθρώπους.\nΣε αυτούς που υπέθαλψαν και υποθάλπουν την τουρκική επιθετικότητα. Την επιθετικότητα της τουρκικής άρχουσας τάξης, όχι μόνο ανέχονται αλλά (κατά περίσταση) και ενθαρρύνουν τόσο οι ΗΠΑ και το ΝΑΤΟ όσο και η ΕΕ (Ας θυμηθούμε την πρόσφατη χλιαρη αντίδρασή τους στο ζήτημα της Αγιάς Σοφιάς).\nΣε αυτούς που θέλουν να αξιοποιήσουν την υπάρχουσα ένταση μεταξύ των αστικών τάξεων των δύο χωρών, για τα δικά τους συμφέροντα. Σε αυτούς που έχουν εντάξει τις ελληνοτουρκικές διαφορές στο παζάρι και τους ανταγωνισμούς στην ευρύτερη περιοχή.\nΣε αυτούς που μεθοδικά οδηγούν σε «διευθετήσεις» επωφελείς για τα δικά τους ζητήματα. Θα δώσουν κάτι στην Τουρκία σε Αιγαίο και Ανατολική Μεσόγειο (όπου οι ενδοϊμπεριαλιστικές αντιθέσεις είναι σε έξαρση)για να κερδίσουν κάτι περισσότερο σε ένα από τα (πολλά) άλλα ανοιχτά ζητήματα.\nΑιγαίο Ανατολική Μεσόγειος Ελληνοτουρκικά Ευρωπαϊκή Ένωση Ηρακλής Κακαβάνης ΝΑΤΟ\nΠροηγούμενη δημοσίευση Τζακ ποτ στην κλήρωση ΛΟΤΤΟ 26/8/2020: Δείτε τους τυχερούς αριθμούς\nΕπόμενη δημοσίευση Covid-19: Η Κούβα προηγείται όλων στις δοκιμές για το νέο εμβόλιο